TAIWAN AA SUM KHO TI LO TULUK CUNGAH TUAH TAKTAK A TIMH CANG – The Chinlung Post\nTAIWAN AA SUM KHO TI LO TULUK CUNGAH TUAH TAKTAK A TIMH CANG\nSeptember 3, 2020 admin World News 0\nTuluk he pehtlaihnak an huattuk caah Taiwan nih thiltuah a timh cang. Tulio zawtnak ruangah Tuluk cu ramkip ti awk nih sual an phawt caah Taiwan nih an ram Passport design cu thlen an timh cang. Hi konghe pehtlaiin Taiwan nih a timi cu zawtnak ruangah ram mipi hna cu harsatnak an tong lengmang. Aruang cu Taiwanese passport ah Republic of China timi aa tial ruangah a si.\nPassport a cung bik ah Mirang cafang nganpi in aa ttial i, atangah Taiwan ti aa tial. Tutan ah Passport thar tuah an timhmi hi January ahcun hman khawh dingin timhlamhnak an ngei. Cun Mirang cafang in Republic of China timi hi Tuluk holh in thlen a si lai i, Atang ah Mirang cafang in Taiwan tiah nganpi in ttial a si cang lai.\nHi konghe pehtlaiinn Taiwan Foreign Minister Joseph Wu nih a timi cu Passport thar tuahnak aruang cu ram mipi hna hi Tuluk rammi ah an ruahsual lengmang hna caah asi. Cun ramdang hna nih biatak tein zawtnak konghe pehtlaiin fak deuh in rian an ttuan caah hihi a cangmi asi tiah a chim chih. Wuhan zawtnak achuah in kan minung hna cu harsatnak an tong.\nTuluk minung an ruah hna caah Taiwan sinak hi fiangko in pholangh kan timh cang tiah a peh rih. Tuluk nih Taiwan hi kanmah ram asi tiah an chim lengmang. Cun TAIWAN hi Tuluk in a chuak khomi an si lo, Kan ram a si i, an mah duhning bantukin a um kho ding an si lo. Tuluk ram in chuah an timh a si ahcun aharh ahcung ralkap thazaang zong kan hman lai. Taiwann kongah mi zei ram hmanh i thlak hlah uh tiah atimi a si.\nSaya Tluang Ceu Thang Kan Chin Ram Canaan Ram Ah A Ser Tu Ding Cu CNLD Lawng An Si\nHAKHA MARKET KAM AH TING THONGKHAT KA CHIAH. SUI THA IANG


Ngakṭah Zohkhenhnak Caah Tiin Naomi Par Tha Sung Nih Hla A Sakmi Cu Aṭha Kho Taktak – Chin World News Evening\nMarch 2, 2020 Salai Van Music and Videos\nTutan ah Thangthat A Phu timi Glory Children Home nih album an i chuahmi hi bawmhchan cio hna u sih. Hi album an i chuahmi hi ngakttah hna zohkhenhnak caah tiin an i chuahmi a si i kan kut samh cio hna u sih. Pehtlaihnak zong a tanglei ah kan chiah chih i pehtlaih khawh an si.\nTutan Naomi Par Tha Sung a sakmi hla hi Ruth Tin Fam nih a phuahmi a si i a hla sullam a ttha kho taktak. Rak ngai ve hmanh hlawtnak tampi na hmu hrimhrim lai. Ngakttah hna zohkhenhnak caah tiin an tuahmi a si caah hi ( DVD & CD ) na sinah a rak phak tikah hi zumhnak rianttuannak ah hin rak i tel ve ding in kan in nawl hna.\nLaimi hi hibantuk thazaang pek le bawmhchan kan daithlang ngaingai tiah ka ruah. Hibantuk hi Pathian nih a kan duhpiakmi le a kan cahmi cu a si. sifak rethei harsami hna bawmhchanh hi a kan duhpiakmi le a kan fialmi zong a si caah kan kutsamh cio hna u sih. Tutan ah Noami Par Tha Sung a hlasakmi zong a thiam i ahla zong a sullam ttha. Pathian nih a sunparnak caah hmang chin ko seh. Pehtlaihnak: GLORY CHILDREN HOME ( 09400307729 – 09899797207 )\nHi ( DVD & CD ) na sinah a rak phak tikah hi zumhnak rianttuannak ah hin rak i tel ve ding in kan in nawl hna.\nLunglawmhnak ngan pi he – Glory Children Home ( Kalay Myo )\nVideo ah hin ngaih khawh a si.


Tuzaan Suimilam 10:00Pm Tiang Ralhrang Nih An Kah Hna Caah Pawngkam Khua An Zaam Dih - Chin Eleven News\nTuzaan Suimilam 10:00Pm Tiang Ralhrang Nih An Kah Hna Caah Pawngkam Khua An Zaam Dih\nAugust 16, 2021 admin@chin11news.com Chin 0\nAugust 16, zinglei he zaanlei he (atu 9:50 pm tiang…) SAC ralkap nih hmun hnih ah i then i an kah hna ruang ah a kiangkap khuami ruahpithu lak ah an zaam. SAC ralkap nih hriamngan pin ah chemical hriam tiah ruahnmi zong an hman.THT\nRelchap: A rian a chuahtak mi Malaysia Prime Minister caankarlak Caretaker Cozah Lutlai ah chiah a si rih\nMalaysia ramkhel boruak ruang ah August 16 ah a rian a chuahtak mi Malaysia Prime Minister Muhyiddin Yassin cu Malaysia Siangpahrang nih caankarlak Prime Minister (PM) ah a chiah thiamthiam rih.\nHi rian a chuahtak hi a cunglei Hluttaw Palai tam deuh vote a hmuh ti lo ca ah a si kha PM nih Media kip sin ah a chim.\n“Hluttaw Palai pawl hi ramkheel lei nawlngeihnak ningcanglo in a hmang mi an si. Zalong tein biaceihnak tiang ah aa thlak zuam mi an si. Hi bantuk Palai hna he riantuanti cu ka duhlo,” tiah Malaysian/rammi sin ah a chim.\nPM nih a rian a chuahtak ko nain COVID-19 ruang ah thimnak zong tuah khawh a si lo. Cucaah, PM thar thim khawh hlan, caankarlak cu Yassin nih PM a tuan rih ko lai, tiah Malaysia Siangpahrang Zung nih an thanh. #BBC\nChinram Hriamtlai Hna CNA/CDF Le SAC Ralhrang Kahnak A Fak


US Thimnak Kongah Laimi Chungin I Soiselnak A Chuakmi Kong – TIMES OF CHIN NEWS\nUS Thimnak Kongah Laimi Chungin I Soiselnak A Chuakmi Kong\nUS thimnak hi zeitlukin dah a biapit timi cu kan theih cio ko hna lai tiah zumhnak ka ngei. Hi thimnak hi vawleipi caah a biapi, vawleipi caah hruaitu thim bantuk a si. Chinmi zong tutan US thimnak ah kan buai i ai si hrolhmi zong kan tlawmlo ti khawh si. US politics kongah nang na ngal, kei ka hngal deuh tiah i ti zong a tam, rampi politics kong hi mizeihmanh nih theih khawh thlu tak um kholo, cun politics hi cu nihin le thaizing zongah ai thleng khomi si caah chim chung khawhmi phun silo.\nLaimi chungin US politics a dih hnu kongah kan i thangchiat le biahlei thleih a tam ngai i hihi politics ai celhmi patling nih cun fak tukin a dih hnu ah biaveih hi cu patling rian ah ka chialo, pa nih nuhmursau lawhnak si heee, nu vialte ka ti duhnak silo hi mu.\nTutan US thimnak ah trump le biden tanh ruangah a dih hnu tiangin biahlei tam i soiselnak comments le catial tam ngai hmuh than si. A phung siko tiah kan ti rualrual in politics hlathlai deuh le theideuhmi cu nan deih cang dingah ka rel nain nan au i biahlei tlaih nan hmanmi cu a cung ka chimmi nanlo.\nThimnak a dih hlan ahcun trump tanhmi nih a tling hrim lai an ti, an tanhmi cu an zumh caah an au cucu politics siko i Biden zong cu thiam si ko. Sinain prophets phun in biaphuan bel hi cu bible he ai kalh tukmi si i an i palh lengmang ko lai, a si sualmi an i ton bel ah an min hung lang,tha hnga.\nTutan i ka chim duh bikmi le keimah ruahmi cu hihi si, politics kongah a caan lio cun i phomh phung si, politics si caah ruahlo in thil ai thlen hi a fawi, zumhmi zong an chuaklo kho i zumh lem lomi zong chuah khawh si, politics cu Jesuh tum lai hngalhlo bantuk he ailo. Cucaah politics a hung dih i a chuakmi an chuah ko cang ah hin cun a sungmi pawl kha, teitu nih soisel i biahlei in tilo ding le nan politics niam tuk ti i soisello hi thiltha si patling lungput zong si tiah ka ruah. Mitling cu ho hmanh kan umlo hih.The thantlangpost


SAC Ralkap nih Mindat Khua Hmun 2 in an Doh, Kahdohnak a Fak Ngai – Hakha Cherry\nThe Chin Journal May 14, Hakha\nHakha GTI ah Sianginn Kai ding in Mincazin a Pemi Siangngakchia pawl an i Let Than Dih caah Sianginn a Kaimi an Um Lo.May 5 ah SAC nih Myanmar ramchung University le College vialte on ding in an rak timhtuah i, Hakha GTI zong ah sianginn kai ding in mincazin a pemi siangngakchia cheukhat an rak um.\nHakha GTI siangngakchia hruaitu pakhat nih, “Atu tiang kan theih tawk ahcun sianginn kai ding in mincazin a pemi minung 6 in 7 hrawng an si,” tiah The Chin Journal ah a rak chim.\nHakha GTI ah siangngakchia zapi nih sianginn kai loin an um i, saya/sayamte chung ah zatuak in 67% hi CDM ah an i tel.\nCDM ah aa telmi saya/sayamate le rianttuantu minung 46 cu rian in kan dinhter chung hna, tiah May 5 ah Hakha GTI nih ca zong an rak chuah.The Chin Journal May 14, Hakha\nCaankarlak Mindat Khua Uknak Phu nih khuami nunnak a him ti lo, tiah an thanh


Na Rel Ahcun Tampi Na Hlawk Lai – Zion Tlang Media\nNa Rel Ahcun Tampi Na Hlawk Lai\n1.Nika khi lin peng dingin chim hlah a ngah loh minmei pei a um cu.”thinghnah”khi a tla lo dingin chim hlah a ngah loh thli pei a um cu, kan duh lonak dingin bia ka chim hlah zeitin a ngah lai nagmah pei na um ve cu, tiah tlangvalpa nih a ngaknu cu a ti.2.Na pongah na hawi nih na hawi dang a thangchiat asi ahcun a chimmi cu pom in bawmpi ve hlah na hawi thangchiattu nih khan nangmah zong an thangchiat khawh ve ti kha zum ko.\n3.Unau timi cu harsatnak ton caan ah i bawmh ding ah hrin mi kan si.(solomon)4.Nupi pasal i ngeih hi man le phung ee lam ee tbt ah si lo, a sullam taktak cu Khat te lei chungkhar le khat te lei chungkhar pehtlaihnak a ngei bal lomi hna kha chungkhat,sahlawh ah cangter pehtlaihter kha a si.\n5.Nupi pasal cu zingka te i kawl ah a tha cem ti a si, a thawhka a ihnak in a thawh phak bak i a felmi a leklakmi cu nupi rua taktak, nupi tha an si ti a si.6.Na saduhthat bang in na um khawh bak lomi kha Pathian a um ti a fian khunnak cu a si.7.Rum na duh ahcun na thil ngeihmi tangka in cawk khawh a si lomi vialte kha rel hmasa law, ruat hmasa ta hmanh ti a si.\n8.Mi pa2 bia aa ruahmi an um ahcun, chimmi an ngei an ti.9.Banhla kungin hlei donhhlah sau a deih ballo ti a si.\n10.Kan ke hi sualnak lam lei a panh lengmang nak in cun ke bei a kal kho lomi si a tha deuh, dawtnak a pemi cu dawtnak in rulh a si ve lai.11.Hna beidonghnak a um in, ruahchannak cu hnulei ah kirthan ve tawn ti a si.\n12.Mi na chonh hna tikah hmaipanh tein chon hna.13.Na duh siah cun.tuni ah chim.thaizing cu a tlaituk sual lai.\nPrevious Post:Theihtlei Hi Tampi Kan Rel Ding Asi\nNext Post:Theihtlei Rak Rel Ve


Palek Bawi Pa Caah Tih Nung Ngai A Si Cang - TIMES OF CHIN NEWS\nPalek Bawi Pa Caah Tih Nung Ngai A Si Cang\nCDM Cawlcangh Nak Ah A Tel Mi Palek Bawi An Tlaih Hnu Ah Sii Lei Zoh Khenh Nak Nawl An Pe Duh Lo\nMandalay ,Chan Aye Ta San Myone no(6) ah rian ngei mi palek uktu pahnih nak si mi Jawni (Thu Rah) cu ralkap nih nawl ngaihnak an an lak mi a duh ve lo caah CDM cawlcangh nak ah a tel ve, ni 25 a rauh hnu ah an tuk velh i an tlaih sii lei cawngh hramhnak nawl an pe duh lo tiah a chungkhar nih an chim.\nYakhine ah kum thum rian a tuan hnu ah a kir nak thla khat hrawng lawng a si rih .An tuk velh nak ah le cun kal zawtnak a rak ngei cia mi a si caah thin phang a si ko. An um nak hmun ah ei din nak lei zong in zei hmanh a tlamtling lo, mileng zong ton ngah lo. CDM kan tuah ruangah kan chungkhar in pawngkam nih an kan chawn bia duh lo tiah ” palek uktu bawi pahnih nak si mi Jawni a chungkhar pakhat nih a chim.\nPalek bawi Jawni cu March 3 ah Khan CDM cawlcangh nak ah a tel cang mi a si ,tu ah hin cun Mandalay ramthen အရံတပ္ဖြဲ႕ခြဲ႐ုံး အခ်ဳပ္ ah an chiah. Ralkap nih nawl ngaihnak an lak mi duh lo ruang ah ralkap le palek tampi CDM cawlcangh nak ah an I tel. #RFA


Minung Pul Rai A Tlung Taktak Ko Cang Tuchun Nikhat Lawngah UK Cu Minung 938 An Thi,Spain Cu 757 An Thi — Chin Tlangau\nMinung Pul Rai A Tlung Taktak Ko Cang Tuchun Nikhat Lawngah UK Cu Minung 938 An Thi,Spain Cu 757 An Thi\nApril 8, 2020 Salai Ephraim WORLD 0\nKan vawlei pi cu thawngpang theih cu a nuam lo taktak si.Pathian bia a tling cuahmah ko tiah chim usih law kan palh tuk lai ka zum loh.tuchun April 8, nikhat chung lawng bak ah a tu lio zawt nak Covid-19 rai in UK ram le Spain ram cu minung 1,698 bak an thi t’han.UK ram ah cun 938 an thi i,Spain ram ah cun 757 an thi tiah UK,The Department of Health nih thanhnak a tuah.\nUK ram ram chung thil a cangmi ah cun tuchun tluk in zawt nak rai t’halo ruangah mithi an tam hi a um bal lo tiah a chim.hi thil a cangmi hi nikhat chung ( suimilam 24 ) chung lawngah a cang mi a si.April 7 ah khan suimilam 24 chungah minung 786 an thi.hi lio ah thawngpang t’ha ngai mi pakhat cu UK Prime Minister Boris Johnson belte cu dam lei a panh cuahmah ko tiah (intensive care unit) nih a chim ve.\nCun,Spain ram ah cun tuchun April 8 ( suimilam 24) chungah minung 757 an thi i,Covid-19 hrik in a thi mi hna hi an dihlak ah minung 14,555 tluk an si cang.Curuangah Spain PM Pedro Sanchez nih cun April ni 25 tiang khi Curfew peh i, ni 25 hnu lei cun a ram sining le rai sining zoh in pehzulh dingah timhlamh nak a ngei cuahmah tiah theih a si.\nMinung Pul Rai A Tlung Taktak Ko Cang Tuchun Nikhat Lawngah UK Cu Minung 938 An Thi\nSpain Cu 757 An Thi\nATu Lio Zawtnak Rai In Cikhat I Run Ven Nak Caah A Tha Tuk Mi Malaysia Nih A Hmuh Nak In Ritnak “DRUG”Sii Bak A Si.\nUS Ram Uk Bawi Trump Biachim Cu A Fak Ko Vawleipi Ngandamnak Caah Rian Tuantu ( WHO) Cu Santlaih Nak Ngei Lo Nan Si Caah\nTotal visitors : 153,297\nZasang Cinzah: George Floyd thihnak nih zeibantuk thlennak change dah a chuahpi lai?\nGeorge Floyd thihnak nih zeibantuk thlennak/change dah a chuahpi lai? …\nLohtlau Taktak A Si Cang Tuluk Nih Australia Cozah Cu Faktuk In A Den Taktak Ko Cang\nCovid tlangrai,minung pulrai ruangah Tuluk hi ral a nei chin …\nMinak Pa Barack Obama Ruangah Zeitluk In Dah President Trump Nih A Temtuar ( Tihnung A Si )\nOwn Media Admin: President Trump nih a chim mi cu …\nRelphu Ngaingai A Si Kalay Kabaw Um Lushei Or Mizo Pawl Khi Ralzam Taktak Cu An Si\nMizoram le India ralkap kah dohnak ruangah Kalay-Kabaw velchum hrawngah …\nMP Aa Cuh Dingmi Salai Van Bawi Lian Chin ramkulh cozah Vision kong biahalnak\nHakha GTI sianginn hmuntual chung ah cozah nih taza hluttaw …


Min Aung Hlian A Chun Mang A Pelh Ruah Mah Cang – Thechinlandtoday\nMin Aung Hlian A Chun Mang A Pelh Ruah Mah Cang\nadmin July 1, 2021 Leave a Comment on Min Aung Hlian A Chun Mang A Pelh Ruah Mah Cang\nRam 7 Nih Biatung An Chuahpimi Cu An Sungh Caah UNHRC Meeting Ah Myanmar Buainak An Ceih Than Lai, SAC Cu Sawm An Si Ve Lo!A voi 47 nak Uniter Nations Human Rights Council (UNHRC) meeting pi ah ralhrangbu (SAC) cu kainak nawl an pek hna lo caah SAC dirkamhtu ram cheukhat nih Myanmar buainak kong ceih lo dingin biatung an chuahpi. Asinain ram tam deuh nih ceih dingin an lungtlin caah UNHRC meeting ah Myanmar buainak kong an ceih than lai tiah theih a si.\nUN tangah a ummi bu WHO, WFP le ILO hna nih SAC thlahmi palai cu chungtel ah an cohlang lo. Atu UNHRC zong nih a cohlang lo. Tukum September thla ah UN chungtel cohlannak ceihkhangtu Credential Committee nih ahote hi dah chungtel ah kan cohlan hna lai ti an khiah te lai.\nUNHRC ahhin chungtel ram 47 an um. Hi chungah ram 26 nih Myanmar buainak kong ceih an duh, ram 7 nih an duh lo, ram 14 cu karlak ah an um. Chungtel ram tam deuh nih an duh caah UN nih Myanmar nuhrin covo hlathlainak tuanvo a pekmi Mr. Tom Andrew le Ms. Micelle Bachelet nih an chuahpimi cathluan an rel lai i cu cungah i hngat in an ceih lai.UNHRC ah Myanmar buainak kong ceih a duh lomi ram hna cu China, Russia le Cuba hna an i tel i ceih a duhmi ram 26 chungah ASEAN in Indonesia le Philipine an i tel.Credit;The Chin Post\nChin Ram Kulh Khualipi Falam,Hakha,Mindat Peng Pawlah Kawl Ralhrang An I Chawklet Lengmang Le Mipi Lungrethei In An Um →\n← Chinram Palek A Mah Lungtho Tein CDM Ah A Lut Ve Cang


Zualko: Ralhraang nih khuami minung 11 an nun bu in mei in an khangh hna! – The Cherry Par\nZualko: Ralhraang nih khuami minung 11 an nun bu in mei in an khangh hna!\nSalinkyi peng, Dungtaw khua ah Council ralhraang nih khuami minung 11 an nun bu in mei in an khangh hna\nSagaing ramthen, Salinkyi Peng, Dungtaw khuami minung 11 cu December 7 zing suimilaam 8:00 hrawng ah ralhraang pawl nih an hnulei kuttem bu in, mei khangh in an thah hna tiah tualchung mi nih Yangon Khit Thit Media ah an chim.\n“Ralhraang pawl hi zing suimilaam 8:00 hrawng ah Shwetaungkung in an rak tum. Khua khat hnu khua khat in an lut i thilri an hrawh dih. Pintayah khualu ah khuami pakhat an thah. Khua dang lei kal an i tim i hlei cung an um lio ah bomb a puah caah ralhraang nih pawngkam khua pawl hriamngan in an kah.\nDungtaw khua an luh hnawh hna. Khuami 11 an tlaih hna, an hnulei ah an kut an tem hna i an nun bu in mei in an khangh hna. Dungtaw khua mi an si lai zumh a um bik. Khua in an chuak i Layngyin taung ah umhmun an khuar. Khuami an zaam dih cang” tiah tualchung mi pakhat nih Yangon Khit Thit Media ah a chim.\nSalinkyi peng i khuami pakhat zong nih, ralhraang pawl nih khuami minung 11 an nun bu in an hnulei kut tem he mei in an khangh hna i an aihram thawng ka theih nain ka bawm kho hna lo tiah Yangon Khit Thit Media ah chim.\nYe-Mawlamyaine lam ah ralhraang motor bomb puah an tong, pakua an thi pakhat hma a pu. Ye peng in Tanphyuzayet lei ah a kal mi ralhraang motor pakhat cu Lingmawchain khua le Aungtapyi khua kar December 7 zing suimilaam 8:30 hrawng ah bomb in kan puah hna tiah Ye PDF nih an chim.\nMeiktila pengkomh PDF phuli fonh nih Yangon-Mandalay lam cung um Kankaung palek buuk an kah, palek pathum an thi i pasarih hma an pu. Mandalay ramthen Meiktila pengkomh Yangon-Mandalay lam cung um Kankaung palek buuk cu Meiktila peng komh PDF phu li fonh nih an kah hna i palek pathum an thi, panga hliamtuar an um tiah tualchung PDF nih an thanh.\nDecember 7 zaan suimilaam 12:15 hrawng ah Meiktila pengkomh PDF phu li fonh nih luhhnawh in kahdohnak an tuah hi a si tiah kan theih. Kankaung palek buuk le sakhaan hi Yangon-Mandalay lam mengtung 293/2 i a um mi palek sakhaan a si. Credit: Khit Thit Media, The Hakha Post\n← Ralhrang Phu Nih KKG ralkap pawl an tuahto ning hna cu minung fa nih an celh cio lai lo ee!\nKawl Ralhrang A Hram In Bongh Dingin Kan Dohnak Ah, Hriamtlai Dang Nih Kan Theih Ding! →


KALAY PDF NIH RALHRANG KAWLRALKAP MINUNG 25 AN KAHTHAH HNA – The Chinlung Post\nKalay PDF nih ralhrang kawlralkap minung pariat an kahthah tthan hna. Kalay PDF le ralhrang kawlralkap hna cu nihnih chung an i kap. A ni hnihnak an i kahnak ah ralhrang kawlralkap minung pariat an thah tthan hna. Hi konghe pehtlaiin Kalay PDF lei nih thanhnak an tuah mi cu Kalaymyo thlanglei Ashae Sae pawngah umhmun a khuarmi ralhrang kawlralkap le PDF cu July 16 zing suimilam panga ah kahnak achuak.\nThawngpang dang: Lai Chiat-that Bu, Yangon President ah NC Thawng Tha Thang an thim. Yangon hrambunh Lai Chiat-that Bu (LCB, Ygn) hruaitu thar thimnak cu July 16, 2021 ah an tuah i President ah Rev. NC Thawng Tha Thang an thim tiah theih a si. Rev. Thawng Tha Thang cu kan Chinmi mino lak ah arfi bantuk in kan i zohthla cio mi a si bantuk in kum note hmanh sisehlaw Lai Chiat-that Bu nih rian an khinh mi hi kan miphun dihlak caah riantha a tuan khawh lai i thathnemnak tampi a chuahpi khawh kai ti kan zumh ko, tiah Yangon khuasa upa pakhat nih a chim. Rev. NC Thawng Tha Thang cu ralzaam ruang ah miphun harnak a tongmi si hna seh, COVID-19 pulrai ruang ah Rangoon in a zawmi si hna seh, biatak chuah in a cawlcang cuahmah mi a si.\nRev. NC Thawng Tha Thang nih rian dangdang a tlaih lio mi hna, Believers Church Myanmar ah General Secretary le Chinland Football Club ah President a tuan liomi a si. Myanmar Football Federation (MFF) 2020 Congress thimnak ah a lut i teinak a hmuh hnu in MFF ah Executive Council member rian a tlai. MFF EC member a sinak in MFF nih rian an pek mi hna cu Infrastructure Development Committee chungtel, Youth Development Committee chungtel le Referee Committee chungtel rian hna an si. 2018 Russia i rak tuah mi FIFA world cup zong ah Myanmar ram MFF ai-awh in thlah mi ah a rak i tel.\nHi rian hna pin ah Chin miphun huap in siseh, Myanmar ram huap zong in siseh, rian lianngan tampi a tlaihchih hna. Atulio ah rian dang a tlaih cuahmah mi hna cu 2010 kum thok in Gospel for Asia (GFA) ah Vice President le Believer Church Theological Seminary ah Vice President hna an si. 2014 kum thok in Myanmar Christian Youth Alliance ah Patron, 2016 kum thok in Myanmar Theological Student Council ah President, 2017 kum ah Myanmar Evangelical Christian Alliance Literature and Publication Commission Director, 2018 ah Myanmar Evangelical Christian Alliance Mission Director a tuan hnu ah 2019 kum thok in Myanmar Evangelical Christian Alliance (MECA) ah Associate General Secretary ah thim than a si.\n2019 kum thok in Chin Public Company ah Board of Director le kum 2019 thawk in Chin Ethnic Entrepreneur Association (CEEA) ah Ruahnakpetu (advisor) zong a tuanchih. Cu hlan ah a rak tlaih bal mi rian hna cu 2005 in 2010 kum tiang Believers Church Myanmar National Council ah ah Mission Assistant Director le 2017 in 2019 kum tiang Believers Church Theological Seminary ah Principal hna an si. Hi bantuk rian lianngan pin ah ngakchia harsa zohkhenhnak le fimcawnnak lei zong ah rian tampi a tuan mi a si. 2009 kum ah Bridge of Hope timi Ngakchia Zohkhenhnak Bu a rak thokpi hna i, ralkap uknak chan lio i sianginn kainak caah chawva lei harsatnak a ngei mi ngakchia hna Chin Ramkulh in minung 800 le Chin ramleng (Myanmar ramchung) in ngakchia 400 (an dihlak 1200) hna cu kum 10 chung bawmhnak an pek hna.\nAtu ramkheel lei dirhmun a that hnu in fimcawnnak lei kan miphun hawi hna an tikhawhtawk bawmchan rih ding in a pa Bishop CK No Chhum he Myanmar Flower International School (Yangon), le Chinland Flower Private School (Thantlang) an dirh. Lai Chiat-that Bu 2021 – 2023 kum Hruaitu Upa Hna 1. Chairman- NC Thawng Tha Thang, 2. Vice Chairman (1) Rev. Dr. Peter Za Hlun Thang, 3. Vice Chairman (2) – Pu Lian Iap, 4. Secretary – Pu Peng Hu, 5. Asst. Secretary – Sm Mang Hnem, 5. Ngunkeng – Pu Cia Hmung, 6. Ngunkeng Bawmtu – Pu Lian Hrang. EC Member hna 7. Pu Wilhelm, 8. Pu Biak Cung Mang, 9. Dr. Thawng Kung, 10. Capt. Benjamin, 11. Pu Lian Mang, 12. Rev. Dr. Lal Awi Sang, 13. Pu Chiah Kio, 14. Pu Hram Hlei. Hleinganak. Pu Siang Hup, 16. Pu Ro Bin, 17. Pu Thla Hngak, 18. Pu Ca Kung, 19. Pu Zung Mang, 20. Pu Chan Thawng, 21. Pu Tial Bik, 22. Pu Pheng Mang, 23. Sm Ngun Sui, 24. Rev. Kep Lian Thang, 25. Rev. Dr Peter Ngun Za Cung. Ruahnakpetu (Advisory Board) 1. Pu Tial Ling, 2. Pu Ceu Hlei Lian, 3. Pu Bawi Cung, 4. Dr. Sui Hingz, 5. Rev. Dr. James Lian Sai, 6. Bishop Dr. CK No Chhum, 7. Rev. Dr. JP Biak Tin Sang, 8. Rev. Bil Hmung, 9. Rev. Thla UK, 10. Rev. Dr. John Siam Lian hna an si, tiah kan theih.


Hngakchia Pakhat Bantuk In Duh A Nung Tukmi Model Lu Lu Aung – ZINGHMUH NEWS\nHngakchia Pakhat Bantuk In Duh A Nung Tukmi Model Lu Lu Aung\nPhoto model pakhat dirhmun in a nuh ping ngia lei rian biatak tein aa ttuan vemi Kachin miphun muidawh le tungtai ttha Lu Lu Aung zong hi fa pakhat nei cang i nuthlawi dirhmun te ah um ko hmanh sehlaw a mui dawhnak le a tungtai tthatnak ruangah kawlram mipi hna nih an uar bak mi le thazaang an pek pengmi model pakhat a si peng ve rih ko.\nKawlram mipi nih Lu Lu Aung an uar khunnak hi cu zei ruang theng lei ah khin si loin a tung tai tthatnak le dawhnak ruang bik te ah si ko. Cu a tungtai tthatnak le dawhnak cu langhter in hmaan aa thlakmi le video tawi cheukhat aa zeihmi te te cu social media cung a thlah tawn tik ah a hlei in pa pawl nih cun an uar tuknak ah a min zong in au siang loin ‘Khegyi Lu’ ti tiang in an auh ve.\nModel Lu Lu Aung cu tu hi khual a tlawn lio a si bantuk in a khual tlawnnak hmanthlaak dawh te te mipi hmuh khawh ding in social media cungah a mah personal facebook bak in a hun share tthan hna. Model Lu Lu Aung hi fa pakhat nei cangmi a si bantuk in a kum khua te zong upa pah ko cang hmanh sehlaw a mui dawhnak hi cu zor kho loin hngakchia pakhat bantuk te bak si ko.\nTutan a thlahmi hmanthlak cung te ah cun ‘tiva kam te ah tthu in dunak hi zei bantuk khi dah si timi ka ruat’ (အခ်စ္က ဘယ္လိုမ်န္းေလးလို႔စ္…… ေခ်ာင္းေဘးထိုင္စဥ္းစားနာ) tiah caption te zong a tuah chih. Cun kan kawlram model minthang hna lak ah hin a mah lungtho tein kan Lai tlang tiang zong a kan tlawng vemi model pakhat a si bantuk in kan mah Laimi chungkhar zong a cang te kho men.\nA hmaanthlak le video file thlahmi kong ah cheukhat lei kap in cun soiselnak um ko hmanh sehlaw mi cheukhat soiselnak cu zei rel lem loin in a mah le lam te zong a zul peng ve. Minung cu zei thil kan tuahnak hmanh ah mi cheukhat lei in soiselnak an kan tuahmi ttih in hmai kan fon lo ah cun hlawhthlinnak hi fawi tein hmuh khawh si ve lo.


SPECIAL COMMITTEE PAWL KACHIN STATE AH AN CHOI CANG – The Chinlung Post\nNLD Taingyinta Special Committee Cu Remnak Ceih Dingin Kachin State Ah An Kal. Tulio Kawlram Politics Kong: 2020 Election cu NLD Party nih teinak an hmuh cang ti’ah UEC nih a phuang cang na’in USDP le Ralkap pawl nih buaibainak an tuah cuahmah liopi asi rih. 12 December,2020 ah khan NLD nih cun an i tiamkam cia bantukin, National Reconciliation (Taingyinta Pehtlaihnak Komiti)cu an dinh cang.\nHi Committee hi Magwe Division CM Dr. Aung Moe Nyo nih a hruai i member ah Karen State CM Daw. Nan Khin Htwe Myint leh Ethnic Leader. En Hton Khar Naw Hsam an si.Thaizing 1January,2021 ah hi NLD Committee nih Kachin State, Mitkyina ah KSPP le Lishu National Development Party, NDP(Kachin) pawl he biaceih tinak an nei hna lai. KSPP Chairman Dr. Manan TuKya nih cun, kan duhmi Federal Democracy le Panglong agreement ningin Full Federal System Uknak kan hal peng ko lai ati.\nKSPP Spokesman U. Gawmgong Aungkham nih cun, kan hawikawm tuanti Taingyinta MUP, KYDP, KNDP,CNLD leh Wah NP pawl he Federal Union kan halmi kan hmuh hlan lo kan nawr hna lai ti’ah a chim. Hi Kachin an kal dih hnu in Moon State ah an kal lai i Moom Unity Party he an i hmu tha’n lai ti’ah NLD Vice- Chairman Dr. Zaw Myint Muang nih a chim.Hi kongah hin, Myanmar Politics lei mithiam pawl nih cun NLD nih a takin tuahsernak he a langhter hnu lawng lawngah Taingyinta pawl nih an zumh khawh te lai an ti.\nNovember 14 ah khan NLD nih Tlangcungmi Party-48 sinah rian tuanti dingin a sawm hna i, Taingyinta Party-12 nih kan in pawmpi timi caa an thanh tha’n cang Cu lakah Shan SNLD le Rakhiang ANP pawl nih an let hna loh. NLD nih hmuh an kan duh asi ah cun, Invitation sawmnak Official in rak kan pe seh ti’ah an ti.Tulio cu Yangon Khuapi ah Zumhlonakဆန္ဒပြ nakin an buai lulh ko.\nCu karlakah Phytuh Hluat daw Chairman T. Khun Myat nih MP thim thar mi pawl Parliament Session cu February Zarh khat nak 2021 ah tuah dingin nawl a pek cang ti’ah theih asi i, MP hlun pawl cu January thla zongah Parliament thut khawh dawh an si ti loh.Election Vote fir an buai tuk ca’ah MP hlun pawl zong 2020 ah an caan donghter dawh an si cang. NLD hi a Cozah kho asi ah cun, 2021 March thla ah khin Cozah thar siam ding asi cang.\nMyanmar Ralkap le Rakhiang AA pawl cu a vawithum nak an i hmuh tha’n cang i, 31/12/20 tiang Ceasefire kahdaihnak kha 2021 February thla tiang Extension i kah rih lo dingin hnatlak nak an siam than cang ti’ah theih asi. AA le Ralkap hi tulio cu an tangti ngai. NLD le UEC nih bye- Election hi tuan hlan ah tuah an i tim lemloh ti’ah theih asi.Senior General Min Aung Hliang zongnih C in C sinak cu Kum- 3 dang peh tha’n aa timh rih i, Daw Suukyi zongnih Myanmar President si aa timh ve ti’ah thawngpang a leng ngai ngai. A tu January thla dawng lei le February,2021 ah hin Myanmar ram Politics cu biatak te’in buaibai nak chuak dawh asi. Credit:MC Biklian.


Loh Tlau : Honeymoon An Hman Zaan Ah Nupa Sinak a Hmanpi Mipa Cu A Pasal A Rak Si Naisai Loh (Nu Pawl nih Rel Bak Ding) – Buanchukcho\nVietnam pa tleirawl kum 18 mi Chan San ti mi pa te nih cun Nuva ai um thar mi Honeymoon a chuak mi hna cu zan ah an room chung ah a va luh hnawh hna i a pasal bantuk in ai um ter i Monu cu a it pi . Chan San nih hin hi nu hi a rak duh tuk peng mi a si i phaisa chaw va a ngeih ve lo caah duhnak bia a rak chim ngam bal lo ti a si .\nA duh tuk mi nu nih pasal a van ngeih taktak ah cun zeikhua hmanh ruat kho ti lo in hi thil hi a tuah nak a si . Hi zan ah hin Monu hi ru a ri tuk ve i cucu can tha ah lak in a it pi nak a si .an room chung hi mei an hmih dih caah monu zong nih a pasal ah a rak rel ve . A poinak cu a it pi khawh ah chuak colh lo in monu pawng te ah cun a it ve i ai hngilh sual . zinglei khua a ceu i monu a van i thangh tik ah cun a pawng a zoh i Chan San a hmuh cun a lau tuk i a au i an tleih colh nak a si .\nHi zan ah hin Mopa hi zei dah a tuah khawika ah dah a um ti mi hi thawng kan lak nak ah hin a langhter chih lo. Mopa chung le hi an thinhung tuk i an monu zong cu an then colh hlei ah phaisa tam ngai an cawiter chap ti hnu ah Chan San zong kum 10 chung thong thlak dingin bia an khiah piak ve ti a si.\nMi nupa karlak a hrawh dih i a then ter hna lawng si lo in monu a nun vialte cu a hrawh dih cikcek ti khawh a si .Hi bantuk hi dawt nak taktak cu a si maw ? dawtnak taktak cu a dawtmi caah thil tha lo cu a duh piak lo i a dawtmi ai lomhnak ding a si ah cun zei poah a tuar piak khawh ti a si kha . nangteh zei tin dah na hmuh ning a si ve ?Ref : Dailyhotnews


Ngaih Achia Hringhran Ko A Hohmanh Bochan Ding An Um Lo\nMain Editor July 18, 2021 Leave a Comment on Ngaih Achia Hringhran Ko A Hohmanh Bochan Ding An Um Lo\nAtu lio Yangon dirhmun cu a chiakha taktak. Nifa ti awk 500-800 kar an thi. Abik in amah lawng ummi ko an ruak in lakmi a tam ngai. Nihin lawng hmanh ah zokhenhtu ngei lo mi pawl inn ka bauh in an inn chung mileng khan le zunput chung ti pawl ah an ruak in an char len hna.\nMinung lei in a hohmanh bochan ding an um lo.Cozah le sii inn pawl zong bochan awk an tha lo. Sii le ai bochan awk a tha ti lo. Oxygen hi himnak bik a si rua kan ti Oxygen aa thlaih mi zong an thi thiamthiam. A thi ciami ruak vui ko hmanh a har taktak hui. Thlan hmun a lawng lo. Mi ruak vui ding a khat. Hohmanh nih mi ruak vui an ngamh cio lo.Meikhangh deuh in an tuah hna.Ruak humh le i thut pi a ngah lo. Thih zongah mah te nih i tlangtlak le tawlrel a si caah a fak khun.\nCucaah kan rian nganbik cu Pathian sin thlacam i mah le mah i dawt kan pum runven a si. Thih nak kan ton sual zong ah lungthawn i cuh in zumhnak le ruahchannak he in tuarzia kan thiam cio a herh. Pathian dah lo cun hmualpho a fawi te. Kan thinlung i uk khawh a herh lio caan te a si. By Saya Tluang Ceu Thang Ause\nElectric Mei Zung Ah Bomb Apuak Minung Pa 2 An Thi Hliam Tuar An Tam →\n← Chinpa Ralhrang Ralkap In CDM Atuah Lo Mi KIA Nih Anthat


Zeitindah Pathian Ngeihthiamnak Ka Hmuhning A Si Lai?\nBia halh nak: "Zeitindah Pathian Ngeihthiamnak Ka Hmuhning A Si Lai?"\nBia leh nak: Lamkaltu 13: 38, Ka u le kan nau hna, nan dihlak in nan hngalh awk cu Jesuh thawng hin pei sual ngeihthiamnak bia nan sin i chim hi a si cu.\nNgeithiamnak Hi Zeidah A Si I Zeiruangahdah Kan Herh?\n“Ngeihthiam” timi biafang a sullam cu leiba kan ngeihmi calung cungah cattail in a ummi kha hloh/hnawh, letpiak, zaangfah tinak a si. Mi dang cungah palhnak pakhatkhat kan tuah sual tikah, ngeithiamnak kan halt awn, zeicatiah i ral le i rem loin um kha kan duh lo. Ngeithiamnak hmuh ding in kan I tlak ruangah ngeihthiam kan si lo. A ngaingai ti ahcun ahohmanh ngeihthiam awk aa tlakmi kan um hna lo. Ngeihthiamnak hi dawtnak, velngeihnak, zaangfahnak in a tuahmi a si. Ngeithiamnak kan timi cu mi dang cungah zeihmanh rem lonak, thinhunnak le thatlonak ka ngei ti lai lo a ti a si. Mi dang nih kan cungah zei bantuk thil hmanh an tuah tikah kan ngeihthiam cang hnu ahcun rem-rual tein kan um awk a si cang.\nPathian ngeihthiamnak hi mi kip nih an herh dih tiah Bible nih a chim. Kan zapi in kan sual cio dih hna. Phungchimtu 7: 20 nih a chimmi cu, “Vawleicung ah thil hman a tuah I a sual bal lo timi miding an um lo.” a ti. 1 Johan 1: 8 nih a chimmi cu, “Kan sual lo an ti ahcun kanmah le kanmah kan I hlen a si I biatak kan sinah a um lo tinak a si” tiah a ti. Sual poahpoah cu Pathian ralchanh a si (Psalm 51:4). Cu ruangah Pathian sual ngeihthiamnak kan herh dihnak hna hi a si. Kan sualnak hi Pathian nih a ngeihthiam lo ahcun zungzal teminnak hell ah kan um lai (Matthew 25:46; John 3:36).\nNgeihthiamnak Hi Zeitindah Kan Hmuhning A Si Lai?\nLaw hawk ngai a ummi cu, Pathian hi dawtnak le velngeihnak a ngei tukmi a si, kan sualnak vialte ngeihthiam ding in timh cia peng a si. 2 Peter 3:9 nih a chimmi cu, “Bawipa cu a biakam tlinter awk ah a khur a nuar ko ti in mi a cheu nih an ruah bang hin a si lo, nanmah cung i lungsaunak a ngeih ca tu ah hin a si deuh. Zeiintiah pakhat tlau hmanh hi a duhmi a si lo i mi vialte hi sual ngeihchihnak ngei hna she tit u hi a duhmi a si” a ti. Pathian nih ngeihthiam a kan duh dih caah ngeihthiamnak lam zong a kan serpiak.\nKan sual man ah dantatnak kan hmuh dingmi cu thihnak hi a si. Rom 6:23 nih a chimmi cu, “zeicatiah sual man cu thihnak a si…” tiah a ti. Zungzal thihnak hi kan sualnak ruangah a si. Kan sualnak hi ngeihthiam a si lo ahcun zungzal in a thi dingmi kan si. Pathian nih tling hirhiar tein a timh cang bantukin, Pathian cu Jesuh Khrih ah minung ah a hung cang (Johan 1:1,14). Jesuh Khrih cu vailam cungah a thi, thihnak kan in dingmi a kan inpiak. Pathian a si bantukin, Jesuh Khrih a thihmi hi vawleicung minung sualnak vialte caah a si. 1 Johan 2:2 nih a chimmi cu, “Cun kan sualnak ngeihthiam kan sinak zong cu Khrih thawng cun a si i kanmah kanmah sualnak lawng si loin mi vialte zong an sualnak kha ngeihthiam an si lai” a ti. Jesuh Khrih cu a thi I a tho than, sualnak le thihnak a teinak cu phuan a si (1 Korin 15:1-28). Pathian cu thangthat si ko seh, Jesuh Khirh a thihnak thawng le a thawhthannak thawngin kan hmuhmi cu, “Pathian laksawng cu zungzal nunnak a si I cu nunnak cu kan Bawipa Jesuh Khrih he aa pehtlaimi nunnak a si.”\nNa sualnak in ngeihthiam na duh maw? Kan thinlung a thurhnawm tuk tiin lungdong in an um maw? Hi thinlung thurhnomhnak in ka luat kho lai lo tiah lungdong in na um bal maw? Thian khotertu a um. Jesuh Khrih hi a ka khamhtu le ka Bawipa a si na ti i na zumh ahcun khamhnak zong na hmu lai i na thinlung thurhnomhnak zong an thianh lai. Ephesians 1:7 nih a chimmi cu, “Khrih thihnak nih kan nih cu a kan luatter, cucu kan sualnak ngehthiam kan si tinak a si. Pathian vel cu a va lianngan hringhren dah.” Ngeihthiam kan si khawhnak dingah Jesuh Khrih nih a thihnak thawngin kan sual leiba cu pekpiak kan si cang. Kan tuah awk ding cu Jesuh Khrih min in Pathian sinah sual ngeihthiamnak hal hi a si. Kan sual ngeihthiamnak caah Jesuh Khrih a thi timi hi kan zumh awk a si. Kan sualnak cu ngeihthiam loin a kan um hrimhrim lai lo. John 3:16-17 nih Pathian dawtnak sunglawng hitihin a kan chmh, “Cuticun Pathian nih vawlei hi a dawt hringhren caah a Fapa ngeihchunte kha a pek, cucaah amah a zumhmi poah cu an thi lai lo, zungzal nunnak an ngei lai” a ti.\nSual Ngeihthiamnak Hmuh Hi A Fawi Tuk Ko Lo Maw?\nFawi tuk! Sualngeihthiamnak hi Pathian sin in cawk khawh a si lo. Nangmah tein ngeihthiamnak hmuh khawh zong a si lo. Zumhnak in a co lawng na cohlan khawhmi a si. Jesuh Khrih hi ka Bawipa le a ka khamhtu a si tiah na cohlan i Pathian sin in ngeithiamnak hmuh na duh ahcun thlacam ding a si ko. Thlacamnak menmen in khamhnak na hmu kho fawn lai lo. Jesuh khrih hrimhrim na zumhnak a hau. Kan sualnak a ka ngeihthiam tiah na zumh rhimhrim a hau. “Pathian, na cungah sualnak ka tuah tiah ka theih, thihnak le dantatnak hmu ding in kaa tlak. Sihmanhsehlaw, Jesuh Khrih ka zumhnak thawngin keimah nih kan tuar dingmi vialte Jesuh Khrih nih a ka tuarpiak dih cang timi ka theih. Khamhnak ka cotin khawh ve nakhnga na cungah ka zumhnak ka chiah. Na zaangfahnak le na velngeihnak ruangah lawmhnak tampi ka ngei. Amen.


Chin Ramkulh CM Nih Falam Mipi Tonnak A Ngeih Hna Zei Bia Dah An Chim Rak Zoh – Chin World News Evening\nChin Ramkulh CM Nih Falam Mipi Tonnak A Ngeih Hna Zei Bia Dah An Chim Rak Zoh\nAugust 19, 2019 Salai Van Chin News\nChin ramkulh Chief Minister Salai Lian Luai cu August 17 zaanlei suimilam 2:00 ah Falam khuapi Toungzalat hall ah Falam khuanu khuapa, pengpi/peng khuakhannak committee pawl he tonnak an ngei tiah theih asi. Hi ihmuhtonnak ah Chin ramkulh chief minister Pu Salai Lian Luai nih bia chimnak a ngeih hnu ah tlangbawi Pu Mang Hen Dal, tlangbawi Pu Soe Thet, cazin cektu Pu Lal Tin Mang, sungtuan Pu Hto Win hna nih tthanchonak caah rianttuanmi pawl, rianttuan pehzulh ding in a herhmi pawl chimnak an ngeih hna.\nCu hnah Falam ti peknak, golf bualrawn konghe pehparin Falam peng sipin hruaitu Pu Dar Lian Uk nih chim fiannak a ngei i Falam peng uktu Pu Ca Awi nih Falam khuapi thar project chung i lampi tuah dan ding dirhmun pawl chim fiannak a ngeih. Cu hnu ah tonbiruahnak ah a rak chuaktu hna nih theih an duh mi biahalnak an ngei i Chin ramkulh CM le tuanvo ngeitu pawl nih bialehnak le chim fiannak an ngeih hna tiah theih asi.\nChin ramkulh CM cu August thla 17 zinglei suimilam 8:30 ah Ramthlo mipi he tonbiaruahnak an ngei tthan. Cuti tonbiaruahnak an ngeih dih hnu suimilam 11:00 ah Falam khuapi Lungpi veng ah a ummi Cyclone Shelter saknak ding vawlei hmun le khuapi thar saknak ding caah vawlei hmun ruahmi pawl zohnak a ngei i a herhmi thil pawl chimnak zong an ngei tiah theih asi. Ref: Iprd Falam\nMiphun Nunnak Muru Taktak


Breaking News: Lungpi Khua Ummi Pa Hna Cu Ralhrang Nih An Tlaih Dih Hna I Phaw Ah An I Chon Hna – Chuncha News\nBreaking News: Lungpi Khua Ummi Pa Hna Cu Ralhrang Nih An Tlaih Dih Hna I Phaw Ah An I Chon Hna\nOctober 13, 2021 Chuncha Comments 0 Comment\nHalkha le Falam kar Lungpi khuah ralhrang le CNA an i kah lio pi a si. Lungpi khua mipi an zaam hna nain a zam kho lo ,khua ummi pa hna cu ralhrang nih an tlaih dih hna i phaw ah an i chon hna tiah mipakhat sinin kan theih.Credit:Chin 7 Post\nRelchap: Ralkap nih tei dingin an fuhmi, Victoria camp cu thlam sawhsawh te a si te lai. Victoria camp tak cu an hmu lai lo. Chin ram dihlak hi Victoria camp a si zong kha an ifiang lai lo. Victoria camp cu chinmi thinlung ah a ummi a si, timi zong an hngalh lai lo. Cucaah, Victoria camp tak cu, zeitik hmanh ah an la kho lai lo i, an tei kho lai lo.\nIsrael pawl an hmai ah Rili sen pi a um. An hnu in Faro Ralkap nih an kulh hna. Rili le ral karlak an um lio ah karlak ah, a cheu nihcun Faro sal dirhmun ah kir an duh tiah an zai. “Faroh sal si a nuam deuh” tiah a cheu an zai bantuk in,,\nnihin Kan ral nih an kan dum cuahmah lio ah, a cheu nihcun, Ralkap tang idawr ziar in an sal si hi kan him deuh lai. Kan doh hna ahcun an kan thah lai” tiah an zai len ko lai. Cuticun, an zai cu Pathian kan lei ah a ttan an hngalh lo caah le, teinak kan sin a um, an hmuh khawh lo caah a si.\n1967 Kum, six days war tiah hngalhmi ah, a dir ka mite, Israel ram, ram fate cu, Muslim ram, ram ngan pipi ram 5 nih an tuk nain an rak tei lo. Zeicatiah, an lei ah Pathian a um caah a si. Zoh hmanh u! MAH ralhrang tanks nganpipi le meithal thatha hna cu, an zaam tak te lai i, an rak iphawrhmi meithal lila in anmah kha, kah an si te lai.Catialtu:Zasang Cinzah\nThawngpang dang: Falam le Kalay karlak ih um Tuphei khua ah SAC ralhraang pawl ih that tami miruak pahnih an hmu tiah Chinram hriamkaibu pakhat ih ṭuanvoneitu cun a Facebook cahmai ah a tarlang.\nBomb an kam ding phan a um ruangah zohman in miruak an neih ngam hrih lo ih mithitu zopawl an si timi khal theih fiang a si hrih lo tiah a ngan. SAC ralhraang pawl cu October 9 ihsin a rualrual in Laitlang lam an pan ih Lamziin tluan ah meithal an kap phah vivo ruangah Lo ih hnaṭuan lai mipakhat khal an rak kap ngah zo.\nLamziintluan ah duhsahin khuami pawl ih ṭilva an lak sak ih, Lumbang khua an thlen khalah ei-in ding le bungbel ṭhenkhat an fir sak tiah kan thei. Lumbang ihsin Falam ah an lut ih, October 13 zinglam ah tank pahnih telin mawṭaw 10 hrawng thawn Hakha ziin lam ah an feh tiah theih a si.\nThihdaar: Pi Iang Vang (Hlawn Tial Nu) Kum 68 Nih Mual Akan Liam Tak E\nRam Kulh Cung: Miphun sernak lam pakhat cu raltuknak a si.\nZualko: Kan Dawtmi Kan Nu Pi Siang Tial Kum 48 Nih Mual A Kan Liamtak\nThihdaar: Pu Khar Mang (Tin Cung Pa) Leitak Khuami Nih A Kan Liamtak.\nBREAKING NEWS: CNA pasaltha Salai Za Lian Ceu nih mual a kan liamtak


U Win Tin Biahi Tthate In Ruah Ahcun A Faak Ngaingai – Chuncha News\nMahpa Bia Ka Theih Ah Hin Cun Ka Thinhung Chin Lengmang; Pisuh te party (NLD )Tawhfung/chabi a tlaitu tiah ruahmi,” U Win Tin nih cun Mizzima lei nih Interview an tuah lio ah khan a rak chim mi kha a si. Rakhine State le Shan State ahcun kan sung ko lai, aruang cu “Nationalism” Miphun ttanhnak a tthawn tuk caah a si ,a ti.\nChin state ahcun kan tei ko lai tiah a ti bak. “U Win Tin biahi tthate in ruah ahcun a faak ngaingai. Rakhine le Shan nihcun an Miphun an ttanh le kan tei hna lai lo kan sung ko lai. Chin tucu an miphun an ttanh lo le kan tei ko hna lai tinak a si ko i, hinih a fianter ngaimi cu;Mah le miphun le mah ram caah aibawmmi le mah le mah aittanhmi pinah Mah le mah aidirkamhmi miphun cu Miphun dang zong nih an ttih/an zenh hna, an hrial hna, an ttih ko hna ti hi ka fiang ngaingai.Credit:Tin Duh Thang


Ngapih-Tomato-Hmanphek – welcome!\nMinung tampi hi eidin dawr kan kal ah cawk pengmi kan ngei cio rua ka ti. Ka theihmi vial ah kanu hi Asian dawr a kal poah ah tuai a caw peng, kapa dawr a kal poah ah garlic bread a caw, Flo hi American mix timi khi a caw peng, Kipte pølse (hotdog) a caw peng. Kei dawr ka kal poah ah retei (lemon) le khayanchinti (tomato) ka caw peng. Khi bantuk a hmang ve mi nan um maw dik?\nTuchun cu khayanchinti-ngapih-hmanphek phomhmi ttial ka duh.\nKhayanchinti phomh hi ram phunphun nih a phunphun in an tuah cio rua ka ti, kawl phomh dan, Indonesia phomh dan , Mexican phomh dan pawl ka ei bal hna i adang phomh dan zong a um ko lai tiah ka ruah. Ngapih he phomh dan hi Karen ka hawi nu nih a rak ka chimh, nain a har deuh ka ti ruangah a fawi deuhin ka rak phomh.\nKhayanchinti a hme tete (Cherry Tomato)\nNgapih tlawmpal te\nKhachuan rang tlawmpal te\nCherry tomato kha oven tangah ka rawh, minute 20 hrawng a rau. Ngapih rawh kha ka ngamh lo caah ngapih hring a tlawmte , hmanphek , voksa dip le khayanchinti rawhmi kha sum ah ka rial hna. A thormi tam deuh duh ahcun retei tlawmpal surh khawh a si ko.\nAnn hring pawl nok i ei awk ah a thaw ngai i annhrang ei a fel lo mi caah aa tlak khun tiah ka ruah.\nPosted on May 14, 2015 September 14, 2017 by myborspPosted in The Cook Book\nPrevious Previous post: Paris i Len Lo Sual Dingah a Pam Tuk Ka Timi\nNext Next post: Spaghetti Bolognese A Fawi Bik in Chuan Dan


America frist an ti:Peng mihi last a si cang lai’IS ral a tho cang lai’Biden silo in Obema nih a uk lai. – Lai Lungrawn Post\nTuzing cu Kan unau in Joe Biden le Donald Trump kong sau ngai kan i rua: US hi an umnak / an khuasaknak asi ve caah abiapi tukin a hmu ve mi asi. US ram hi President kut cungah thil tampi ai thlen kho mi asi caah President hi abia taktak ati.\nTrump:A sung nak ruang bik’Phuan a si cang laipa bak nih a phuan dih cang hi.


USA, Ohio a hninh bak ko; A nupi, fa 3 le uico cungah thil a tuah mi cu celh ding si lo – Thechinlungnews\nUSA, Ohio a hninh bak ko; A nupi, fa 3 le uico cungah thil a tuah mi cu celh ding si lo\nOhio ah khua a sa mi pa kum 44 mi nih a nupi Kum 35 mi le an fale 3 le an uico cu meithal in a kah hna nih an thih hnuah amah tein aa kap ve. chungkhar member 5 hna cu an dihlak in an nunnak a liam dih.\nPolice nih an chimning ahcun an pabik a min hi John Nelson 44 a si i, a nupi hi Robin 35 mi le an fale Gavin 12, Briana 10, Liam kum 6 mi hna an si i tuzarh nithumni zanlei suimilam 8am hrawng ahkhan hi thil hi a cang mi a si.\nAn innpa nih local media sin ah achim hna ahcun suimilam 5pm hrawng ahkhan an innchung in meithal kah thawngle aukhua thawng thang ngai in kan theih i nain thil a dik loin cu a um lai ti kan zumh theng lo, nain 5:20pm hrawng ah meithal thawng ” Pop, pop,pop tiah thangpi in a ring tthan tiah an innpa Enetta Hobbard nih News5Cleveland ah a chim. US Daily Mail news.\nBe the first to comment on "USA, Ohio a hninh bak ko; A nupi, fa 3 le uico cungah thil a tuah mi cu celh ding si lo"


Vuleicung Nu Ah A Dum Bik Mi Model, A Min Ah Queen Of Dark Tiah An Auh Mi Nyakim Gatwech – Chin 11 News\nVuleicung Nu Ah A Dum Bik Mi Model, A Min Ah Queen Of Dark Tiah An Auh Mi Nyakim Gatwech\nPosted By: Lian Chin September 4, 2020\nVuleicung nu model vialte lak ah a dum bik a si i, Nyakim Gatwech a min ah hin (Queen of dark) tiah an ti, a mah zaong nih a min cu a pom ve. January 27,1993, ah Gambela, Athopia ah a chuak i saupi an fak vaih hnu ah america ah an pem. Nyakim Gatwech hi American an phak hnu in siangin a kai i, a sianginn kai nak kip ah hin ka lawmh caan nak in ka ngaihchiat caan a tam deuh tiah a mah nih a chim. vulei cung ah hin keimah bantuk hi covo kan nei hnga lo maw, nun hi zeidah a hreh ti tiangin ka rak ti.\nA hawi le nih an zoh tawn ah hin na mui a lang kho loh, nii peng ko , na nii ah hin na ha tal a lang i, na dawhdeuh na mui hi kan in fiang kho lo tiah an ti tawn, ziah hme mah ti hin ka chuak hnga ka caah hin vulei ah van that nak hi a um lo tiah ka ruah. Modeling ah luh ka tim i an ka soisel nak celh lo ah caan khat cu ka thulh.\nAn soisel tuk caah caan khat te cu ka vun ka rang ter ve lai tiah a ti, asinain a unau nu nih rang ter hlah kei zong ka rang ter i ka chir tuk, na vun rang ter loin na thinlung tu varter tiah a ti. University pakhat nih fashion show an tuah nak ah a van i langh ve i an uar tuk a dum ning hi a tleu caah an uar khun, kha tum khan biatak tein a hung lar.\nCompany zeimawzat nih an thil cu an cawngia ter i cu ti cun mipi theih tiangin a hung lar. milar dang mirang pawl nih an soisel ngai, voikhat cu Taxi driver pakhat nih bia a hal i phaisa ting 100000 pek dingin na vun hi na rang ter duh maw tiah a hal. a tu ah cun minthang le milar ah ahung cang i, a tuhi US dollar in 5 million a nei tiah an chim.


" Hantam Aja Lahh Labuuu....": Calon BN P44 P.Pauh ada PhD betoi ka??\n"I cut and paste part of article dari Malaysiakini.\nPlease check Ariff Shah Calon UMNO di Permatang Pauh ni betul ke buat PhD.\nAtau ini jenis PhD yang ramai artis2 di Malaysia dapat. Sekarang ni ramai artis dah ada PhD. Entah bila lah mereka ni sweat it out buat PhD.\nI believe Permatang Pauh voters want to know the truth about this guy's real academic qualifications for they want their MP to be honest with himself and the public.\nIf one does not have any real diploma or degree, just honestly say so. (maklumat yang di email..)\n- dari blog chegubard\nPosted by Hijat Panjang... at 5:59:00 PTG


JOHAN 2, Hakha Common Language Bible (HCL) | The Bible App\nKana Khua Nupi Òhitnak Puai\n1Ni hnih hnuah khin Galilee ram Kana khua ah nupi òhitnak a um. Jesuh nu kha cuka ah cun a um i 2Jesuh le a zultu hna zong kha nupi òhitnak puai ah khan an sawm hna. 3Mitsur zu kha a dih tikah Jesuh cu a nu nih khan, “Mitsur zu an ngei ti lo,” tiah a chimh.\n4Jesuh nih cun, “Ka nu, zeidah tuah awk ti kha, na ka chimh awk a si lo, ka caan pei a phan rih lo cu,” tiah a ti.\n5Jesuh nu nih cun sinum pawl cu, “An chimhmi hna paoh kha tuah te u,” tiah a ti hna.\n6Judah mi nih kut òawlnak kong ah phung an ngei i cu bantukin kut i òawlnak caah cun lung ralca paruk an chiah; ralca pakhat nih cun ti galan#galan pakhat cu palang thawl ruk tluk a si. pakul le sawm thum karlak cio an tlum. 7Jesuh nih sinum pawl cu a thawh hna i, “Hi ralca ah hin ti rawn hna u,” tiah a ti. Liam thluahmah in an rawn hna i 8annih cu, “Ti kha tlawmpal in hei than u law rawldanghnak tlangtlatu kha hei pe u,” tiah a ti hna. An hei pek i, 9mitsur zu ah aa cangmi ti cu a rak teh. Hi mitsur zu hi khuazei in dah a chuah ti kha a hngal lo. (Ti a thantu sinum nih khan cun an hngalh ko). Cucaah nupi òhitu pa kha a auh i, 10“Midang nih cun an sawmmi hna kha mitsur zu a òha bik cu a hmasa ah an dinh tawn hna, cun an i zat hnuah cun a sawhsawh kha an pek hna. Sihmanhsehlaw nang nih cun a òha bik kha atu tiangin naa chiah rih,” tiah a ti.\n11Galilee ram Kana khua i Jesuh nih a tuahmi hi hmelchunhnak a tuahmi lakah a hmasa bik a si; cu a tuahmi hmelchunhnak ah cun a sunparnak kha a langhter i a zultu nih khan amah cu an zumh.\n12Cu dih cun Jesuh le a nu le a naule le a zultu hna cu Kapernaum khua ah khan an kal i khika ah khan ni tlawmpal an cam. #Mat 4.13\nJesuh Cu Biakinn Ah A Kal\n13Judah mi Lanhtak Puai kha a nai dengmang cang i cucaah Jesuh cu Jerusalem khua ah khan a hung kal. #Exo 12.1-27 14Biakinn chungah khan caw le tuu le laileng a zuarmi hna le tangka thlengtu pawl an cabuai i an rak òhut ko kha a hmuh hna. 15Hri kha tuknak caah aa hrual riangmang hna i an saòil vialte cu biakinn chung cun a òhawl dih hna, tuu he caw he a òhawl dih hna; tangka thlengtu pawl an cabuai kha a leh dih hna i an phaisa sop kha a òhekpiak dih hna. 16Laileng zuar pawl kha a thawh hna i, “Hika hmun hin nan laileng kha chuahpi hna u. Ka Pa inn cu chawdawrnak hmun ah ser hlah u,” a ti hna 17Cathiang nih, “Maw Pathian, na inn ka tlaihchannak hi ka chungah mei bangin a lin,” tiah a timi kha a zultu hna cu an lung ah a hung pem. #Slm 69.9\n18Judah upa pawl nih khan amah cu an fuh òhan i, “Hi thil tuahnak nawl na ngeih hi na kan hmuhsak khawh nakhnga khuaruahnak zeidah na tuah khawh?” tiah an hal.\n19Jesuh nih cun, “Hi Pathian biakinn hi òhet u law ni thum chungah ka sak òhan ko lai,” tiah a leh hna. #Mat 26.61; 27.40; Mar 14.56; 15.29\n20“Ni thum chungah na sak òhan ko hnga ti? Hi biakinn sak ah hin kum sawm li le kum ruk pei an rak rauh,” an ti.\n21Sihmanhsehlaw Jesuh nih biakinn a timi cu amah a pum kha a si. 22Cucaah thihnak in thawhter a si tikah a zultu hna nih khan, mah hihi a rak chimmi a si, ti kha an lung ah a hung pem; cun Cathiang nih a rak chimmi le Jesuh nih a chimmi kha an zumh.\nJesuh Nih Mi Kha A Hngalh Dih Hna\n23Jesuh cu Lanhtak Puai chung i Jerusalem khua i a um ah khan mi tampi nih hmelchunhnak a tuahmi kha an hmuh caah amah cu an zulh. 24Sihmanhsehlaw an kut chungah cun aa sanh duh lo, zeicahtiah mi kha òha tein a hngalh dih cikcek ko hna. 25Minung kong ah hin aho chimh hmanh a herh lo, zeicahtiah an lung chungah zeidah a um ti kha a hngalh dih ko.


United State of America President thimnak kha adik tein thim sisehlaw USA hi Real Estate ah ka chiah lai tiah Trump nih ati, – Kawltu Team\nAmerican Politics Arizona ah seat an icuh lio nak ah, kan hnu deuh ah khan, President Joe Biden Democracts candidate caah campaign arak dih cang, Phoenix, Arizona rally ah Trump nih election ah khan Fair ngai in ka tling lo cu sisehlaw kapawm ko lai tiah achim, mah thil hi ka chim bal lo, election ah khan Fair ngai in cak lo ka si ah cun tha nuamte in ka pawm khawh, ka ei kawlnak real estate ah kirthan in building sang taktak ka sak than lai ati, Election ah kan tei lo asi ah cun, ka duh zong ah duh lo zong ah ka pawm aher, asi nain 2020 November kha chu rigged election arak si tiah ati.\nProtect Our Elections’ event, Turning Point Action, tuah piak in Donald Trump bia chim mi cu, Democrats pawl arak thuat bak rih ko hih, Radical left pawl nih hin America thatpi nak in an mah hna hlawknak le nawlngeih nak an ruah, Ram thanchonak caah zeihmanh ruahnak an ngei lo, aho poh nih 2020 election kha a fel lo timi cu kanrak theih ceu ko kha asi, 2022-24 ah election kanrak ngeih than lai, mah ah hin Radical left pawl thil tuah mi adik lo ngai timi theih taktak aherh cang, Arizona State Senate in hram thawh in hmalak cang u sih ati.\nTrump hi Congressmen Paul Gosar & Andy Biggs, Arizona’s 4th & 5th districts in House of Representatives seat cuh tim mi hna caah campaign tuah asi, Biggs nih hin zarh hmasa CNN Town Hall ah President Biden nih audience 300 long angei tiah ati, Trump cu 2024 ah a tling than lai tiah azumh, “Donald Trump will be back in the president’s seat, returning to us the America First agenda,” Democrats le Republicans hna nih hin 2022 midterm elections arak um ding ah, House le Senate ah Majority ngeih ve ve an timh , mah caah cun Republicans pawl candidate ngeihnak kip ah Donald Trump nih hin campaign atuah pi tawn khi asi.\n← Military Council Armed Force Commander in Chief Min Aung Hlaing nih KIA sin ah cakuatnak mi, KIA G.Gang Maw nih a lehnak cu fei chunh bantuk,\nCRPF company 6 le Assam palik Black Panther Commando Platoon 4 hna cu Assam le Mizoram ramri ah chiah asi cang, →


Trump caah a Sunglawi tak takmi Thil tuahpiak an i Tim – Kawltu Team\nTrump caah a Sunglawi tak takmi Thil tuahpiak an i Tim\nTrump caah a sunglawi tak takmi thil an tuahpiak an i tim.\nDonald Trump nih US caah kum 5 chungah a tuah khawhmi vialte hi philh awk tha lomi an si, US president vialte lak ah a lianngam cemmi, The Greatest President In History” a si tiah a chim. 2020 President thimnak ah Donald Trump cu Ohio state nih vote 3,154,834 an pek. Ohio State ah voi hnih ning tein teinak a co khotu a si. Source: Salai Lairamthang\nRelchap: Middle East daihnak caah Trump khuakhanmi vialte Biden nih a hrawh, Israel PM a zai len cang\nDonald Trump president asi lio ah US nih United Arab Emirates (UAE) sinah raltuknak vanlawng F-35 stealth fighter jet zuarh dingin hnatlak nak tuah cang mi cu president thar Joe Biden thithruai cozah nih an letthan.Nikum ah Trump aizuam nak thawng in UAE nih Israel he remdaihnak tuah ding rem a ti hnu ah US cozah nih UAE sinah F-35 fighter jet cu cawk ter dingin rem a rak ti.A sinain Biden cozah thar I US Secretary of State Antony Blinken nih press conference a neih hmasa bik ah cozah hmasa tangah raltuknak hriamnam zuar dingin hnatlaknak a rak tuah cia mi cu zohthan hmasa phawt asi lai tiah a chim I, hi hnatlaknak rak tuah cia mi hna hi donghter chung rih asi tiah a chim. Mah chungah hin UAE sinah fighter jet zuar dingah hnatlaknak an rak tuah cia mi zong hi aitel chih.US Secretary of State caah lakluh asi hnu ah press conference a neihnak ah Blinken nihcun cozah thar nih raltuknak hriamnam zuarnak ding ah hnatlaknak rak tuah cia mi a tu bantuk in khamchung hi thil kaldan phung pangai asi tiah a chim.Israel prime minister Benjamin Netanyahu nih cun US nih UAE sinah F-35 fighter jet cawk ter dingin a timh cia mi a letthan chung rih asi ahcun Israel le UAE I pehtlaihnak ah thiltha lo a chuak kho mi asi tiah a chim. Israel he pehtlaihnak tha neih cu hlawkpi ding tampi a um ti cu mi vialte nih an theih dih mi asi tiin arms deal tuah cang mi hi pehzulh thiam asi lai tiah a zumhnak kong a chim.\n← Mawttaw aa Rawh ning Accidentnak Photo Pawl\nPu Chum Ling Fanu EN EN Sianlonak Catial →


Dallas-Texas Ah Sunglawi Taktak In Laipaih An Tuah Lai – Chin World News Evening\nAugust 7, 2019 August 7, 2019 Salai Van Sport\nTexas peng Dallas khua ah ropui taktak in Lai Paihnak a um lai\nA ralai mi August 30 ah Dallas Lai paih committee hruainak in ropui taktak in paih tuah a si lai. US um lai pathawng vial te cu an tling dih lai tiah thawng kan theih. Ramdang zong in an sawm chap mi hna an um len. 1. Club paih zong a um lai i minung pa ( 6 ) tlin ahcun a hopaoh luh khawh a si. Tutiangah a fiang cang mi club hna cu;\n1. CHS Club-2. Hniarlawn Club-3. Chin star Club-4. Zophei Club- 5. Vakok Club hna an si lai. Cun champion a co bal cang mi ai tel dingmi hna cu;\n1. Rung Lian Ceu-2. Uk Ling Thang-3. Kap Tawng-4. Mang Cung Lian-5. Ram Nuam Sang-6. Sang Hlei Thang-7. Biak Hmun Sang-8. Tum Bik-9. Van Mawng-10. Lal Tawng. Mah hna hi tutan ah ropui taktak in Chinmi thong 15 um nak Dallas TX khua ah an i phomh lai. Ref: CCN\nNungak/Tlangval Duh Dawtnak Kongah Biacah Hi Van Rel Chih\nNungak/Tlangval nih duhdawtnak ah i duhdawt a herh tluk tein i theihthiam hi a herh taktak ve mi asi, vawlei ah theihthiamnak loin zeithil hmanh tuah ți khawh asi lo. Cu caah theihthiamnak cu zeitik caan hmanh ah a sung belmi zong asi lo. A chel caan ahcun na Tlangval or Nungak kha hnohhnawh tawn ko cucu a zia na thiam ahcun duhdawtnak a fehter tu thil pakhat asi.\nNain zeitik hmanh ah chikhat te i theihthiam lonak ruangah na daling kha va unh hrimhrim hlah, hi ka zawnte ah hin theihthiam lonak nih zalong tuk in nan cungah an tlun hnawh sual hna lai, theihthiamnak a um ti lo hnu cun, i țhen(piat) hi a fawituk. Cu caah na Nungak or Tlangval kha chikhat te hmanh va unh sual hlah(neih niam tein um mi nan si cun poituk lo) an unh ve sual ahcun ngeihchih nak in na khat sual lai. I unh hi țhennak lam sialtu tha bik asi ti kha va phlih hlah.\nDuhdawtnak hi fawituk in co i tim hlah, duhdawtnak cu a dihkho lomi asi caah harsatnak tampi a um lai. Suingun chawva a ngei mi lawng Nupi/Pasal dingah va tum men hlah, tangka in cawkkhawh mi duhdawtnak cu kumkhua dei a nguh lo. Tlangval or Nungak pawl nih an i țuaih(kawmh) duh lo ahcun ngeihchia lungrawk (i nuam) loin um hlah, na Pasal/Nupi hrangah nu sunglawi bik na si te lai.\nNupi dingah virgin te na duh si ahcun nangmah kha na virgin hmasa a hau. Na nungak ih pi minu kha a veituk si ahcun ka hlan ah midang an rak um cang ti kha theithiam. Nupi/Pasal tha te ngeih na duh si ahcun nangmah kha Nupi/Pasal tha te si i zuam hmasa. Cu bantuk cun a thianghlim mi Nupi/Pasal ngeih na duh si ahcun nangmah kha na thianhlim hmasa hau.\nTlangval na ngeih fatin te virgin ka si vati men(lengmang) hlah, nangmah an ih pi tu pa nih a theihthiam ding. Na daling nu fawituk in na ih pi ruangah Nupi tha asi lo va ti men hlah, an duhtuk ruangah na sinah a par a siannak asi kho. Daling tampi neih khi va uartuk hlah, thinthi tak in neih mi Nupi/Pasal tha na tling kho lo.\nNa Dl a veituk si ahcun a hmasa biknak ka si ti kha thei law fek tein tlaih i zuam. Dawh duhtuk ruang i, i zumh, țtamhtuk hi Nupi/Pasal tha tonnak a si hlei lo. Na tlangval pa nih an len fatin te zuu a riit lengmang a si ahcun, fawituk in pasal tha lo ah ruat men hlah. Ningzah a pangmi asi ruangah ralthatnak ah a dinta mi asi kho.


SAC Ralkap Nih Pu Kap Suan Kham An Kah Thah - News and Media\nSAC Ralkap Nih Pu Kap Suan Kham An Kah Thah\nMay 5, 2022 admin MYANMAR 0\nChin ramkulh, Tedim khuapi Sakaw lam sang, No.1 sianginn ah umhmun a khuarmi SAC ralkap pawl nih, May 4 zaan sml 8:30 hrawng ah duh paoh in meithal an kah caah, tualchung mi pa pakhat cu a khen i a nunnak liam pin ah pakhat hliamhma a pu tiah kan theih. A nunnak liam mi hi fa pahnih ngei Pu Kap Suan Kham(kum25) a si.\nInnchung a itmi pa pakhat zong meithal kuan nih a phei ah a khen, tiah theih a si.\nAluan cia 2022 April 28 Tedim khua ah zaan sml 7:30 hrawng ah Myoma(မြို့မ) sang le Luaibual(လွယ်ဘွာလ်း) sang ah SAC ralkap meithal kuan nih, Skat mawṭaw khaltu Salai Khai Lian(kum 17) zong a rak khen caah a nunnak a rak liam. Zaan sml 8:00 hrawng ah Cycle in khua chung ah a rak lut i, SAC ralkap nih chek lai a ṭih i dir loin a kal caah, a hnu leiin an kah thah hi a si. Salai Khai Lian cu Skat mawṭaw khaltu a si. Crd – TCP\nKahdohnak Ah Chin Ralkap 2 An Nunnak Liam


Lih Le Firkhut Kan Duh Lo. A Dang Tein Union Kan Dirh Lai! Texas Republican Chairman – Chin World News Evening\nLih Le Firkhut Kan Duh Lo. A Dang Tein Union Kan Dirh Lai! Texas Republican Chairman\nTrump legal team nih vote thlaknak kong ah a dih lomi a tamtuk ruangah tazacuainak an tuahmi cu Supreme Court nih a hnawnpiak hna hnu ah Texas Republican Chairman Allen West nih Supreme Court biachahnak cu hitin a leh hna.\n“Phunglam lonh in thimnak an tuahmi le dan loin anmah duh paoh in thil an tuahmi kan zohpiak sawh men hna ahcun phunglam/dan ning tein a kalmi le a zulmi nih kan tuar peng lai. Cu ruangah phunglam/dan ning tein a kalmi le a zulmi state hi chuak in a dang tei Union kan dirh lai” tiah a chim.\nTrump caah thawngttha nai simi. Wisconsin Supreme Court nih County pahnih tazacuainak cu zohpiak than dingin an cohlan cang. Hi county pahnih i vote zoh dingmi cu 221000 cu phunglam kalh in an tuah ruangah pe-me (invalid) piak dingin Trump campaign nawlnak an tuah hi si.\nCu lawng si loin Trump sihni Mr. Giuliani le Ms. Jenna nih cun Texas tazacuainak case an file mi cu Supreme Court nih an hnawlpiak hna hnu ah an timi cu “Buainak hi a dih rih lo, lamdang kan kawl rih lai’tiah an chim ve.\nRelchih: Texas Tazacuainak Cohlanpiak lomi Kong. Texas nih state pa 4 tazacuainak cu Supreme court nih a cohlanlo timi zawnte ah keimah hmuhning le news tialmi cheukhat .A tanglei news hi rak ngai ve te. An timi cu Supreme court nih cohlan lomi cu a dih cang tiah a tialmi tampi an um cucu a dik lomi a si. Caan tamtuk an ngei rih, a vuikhatnak kha an cohlan piak hna lo a tu a vuihnihnak a si .\nSupreme court nih kan khar cang ti a um lo. Cucu kan theihtawk ah ka duh. An caan a umzat an kalpi ko lai. Tutan an cohlan lomi nih thiltha deuh kalnak lam le tazacuainak lam tha deuh a chimh cang hna lai. Atu hi state dangah vote an zohthan I state dangah tazacuainak an tuah cuahmah rih. Supreme court nih a reject caah a dih cang timi ruahnak a dik lomi ruahnak a si. Zumhhlah u ka chim ngam bak.\nTrump tuanmi caan chungah rian a tam khawhning company kip a thancho Texas Lebang cu rian a tam taktak. Company thatha an dirh cang. Riantuan lo minung an tlawm chinchin. Caan nih a vun ratpi lio teinak cu kan hmaika ah a phan deng. Credit: Joseph Thawng Z Ting


Thah a tong mi Council ralhraang riankhinh mi Tantaung khuabawi ruak a chartu ralhraang bomb puah an tong, 5 nih hliam an tuar – Hakha Cherry\nThah a tong mi Council ralhraang riankhinh mi Tantaung khuabawi ruak a chartu ralhraang bomb puah an tong, 5 nih hliam an tuar\nApril 7, 2022 Karen ramkulh, Tantaung peng ah, nihin zing ah an thah mi No.3 sang khuabawi U Se Hmyo Ye ruak a rak chartu ralhraang hna cu bomb puah an tong i 5 hma an pu tiah kan theih.\nBomb puahtu phu hi mi zei an si an hngal kho rih lo. Tantaung khua No.3 khuabawi pa hi ralhraang dalaan thawngpetu a si i nihin zing suimilaam 5:40 ah rammi vengtu PDF Tantaung nih an fimhlawm mi a si tiah kan theih.\nCouncil ralhraang riankhinh mi sang khuabawi pa hi ralhraang pawl lam hmuhsak le Tantaung khua mizapi vengtu hna kha thihphaih, ralhraang pawl hi an herh mi poh tuahpiak in dalaan a tuan ca ah kan fimhlawmnak a si tiah Tantuang PDF nih thawng an thanh. Crd: Khit Thit Media\n𝐂𝐍𝐀 𝐋𝐞 𝐂𝐃𝐅 𝐇𝐥𝐢𝐚𝐦 𝐓𝐮𝐚𝐫𝐦𝐢 𝐇𝐧𝐚 𝐒𝐢𝐧𝐚𝐡 𝐓𝐡𝐥𝐚𝐜𝐚𝐦𝐧𝐚𝐤\nApoi kho tuk e.Pi Helen SAC Ralkap Nih An Tlaih Ve


***Vakok.Lian***: Kan Hal Mi Kan Ngah Maw?\nMathai 7:8 “A hal mi poh cu pek an si lai”\nThlacamnak kong he pehtlai in Pathian nih kan thlacam a kan leh mi ah “yes, no, wait” tbt…in a phunphun in an tial, an chim cio hna. Zisuh nih a Pa sinah a hal mi poh cu pek a si. Fapa Zisuh nih a hal i, Pa Pathian nih a pek lo mi a um lo. Kan nih zong a fapa Khrih thawng in fa kan si i, ro co tu zong kan si ve (Rom 8:17)\nCuti asiah, ziah kan hal mi hna hi fapa Zisuh a hal mi poh pek a si ban tuk in pek kan si ve hnga lo? Zisuh he i tahchunh ciammam in chimh ka duh mi cu a si lo. Sinan, Zisuh nih Mathai 7:8 ah "a hal mi poh pek nan si lai" a ti. Cun, “Keimah nak hmanh in thil lianngan deuh hmanh nan tuah kho lai” a kan ti rih (John 14:12). Nihin ah Pastor Mel Bond an ti mi pa cu cancer, a mit a cawmi, a zengmi damnak a pek hna i mithi tiang hmanh in a thawhter than ve tiah kan hmuh. Zoh a duh mi nih http://www.agapechurch.addr.com/sermons-video.html ah hin nan zoh khawh. Pathian nih hin thil tha kan hal mi poh a kan pek duh lo mi pakhat hmanh a um lo.\nZei ruang ah kan hal mi kan ngah ton hnga lo????\nKan i check cio ding ah ka duh mi:\n1. Pathian fa taktak kan si maw? (bornagain)\n2. Pathian fa a si mi i nun ding ning in kan nung maw? (I John 1:7)\n3. Kan lung put teh Pathian fa a si mi lungput kan ngei maw? (Phil. 2:5)\n4. Kan duh mi le kan hal mi thil pawl hi teh minung i uahnak ding, minthan nak, le diriamnak ca deuh hna caah a si sual maw? (James 4:3)\n5. Kan hal mi teh kan herh taktak mi an si hna maw? (Matt. 6:8)\n6. Kan innchungkhar, kan chung le, kan hawi le he tluangtlam lo nak, i sik nak, ngaihthiam khawh lo nak, zerngeihnak hna kan ngei maw? (Mathai 5:23-24)\nHi bu in kan hal ah cun….????\nOswald Chambers nih cun "Thlarau lei in ka ţ hang deuhdeuh, hal duh mi ka ngei lo deuhdeuh i, amah he bia i ruah, bible rel le thlacam hi ka duh deuhdeuh. Ka herh mi poh a ka pek tikah keimah pumpak ca cu hal ding zong ka ngei ti lo " a ti. Nihin i kan hal mi, kan thlacam, kan ziaza pawl hi i check than tuah uh sih, kan ngah lo nak a ruang kan hmuh ko lai.\nMah pumpak ca hal duh mi a tam deuh poh ah kan thlarau lo deuhdeuh ti nak a si ko (Mathai 6:31-32).\nPosted by L.VanBlian_blogpost.com at 9:35 PM


UN: North Korea ram ah rawl ei awk a har | THE CHIN EXPRESS\nUN: North Korea ram ah rawl ei awk a har\nTu kum hi liamcia kum 5 chungah North Korea kumvui a chiat bik si, mah ruang cun rammi acheu dengmang (40%) cu rawl ei awk an har taktak lai, tiah UN nih thawng a thanh.\nRuahpi a sur lo tuk ruang le lo tilak an chiat tuk ruangah North Korea kumvui a chiatnak si.\nNuclear hriamnam ser in US a tlerh ruangah US nih chawlehnak vialte a phihpiak dih ca zongah an ram a sifak tuk cia. Harnak 2 aa buathua i an chaihma ngai lai.\nUN Rawl le Cinthlaknak Bu (UN-FAO) nih, “North Korea nih an cin bikmi facang le fangvoi kumvui a chiat tuk ruangah rammi ting 100 le ting 1 (10.1 million) cu a rannak in bawmh an herh,” tiah vawleipi sinah a thanh.\nNorth Korea rammi cu rawl an i za huaha bal lo, cozah nih rawl a pek hna ning zong sifak caah a ttha lo ngai. Liamcia thla tlawmpal ah cozah media nih “khua a khen (ruahpi sur loin saupi um) kho, voi dang he nikhua sining aa lolo,” tiah ralrin peknak thawng a rak thanh.\nMah lak cun May thla ahkhan an ram vok 1 ah ‘Africa vok zawtnak hrik’ an hmuh caah pawcawmnak caah vok a zuami pawl zong lungrethei taktak in an um.\nMah zawtnak cu minung caah ttihnung lo nain vok caah thihnak a chuahpi khawh. China, Vietnam, Cambodia, Laos, Thailand, Japan le Myanmar ah vok thong tampi a thah cang hna.\nNi kum zong kha liamcia kum 10 chungah North Korea kumvui a chiat bik si hoi. An ram khua a khen caah le thlichia le tilian nih a den caah kumvui a chiatnak a rak si, tiah UN nih a chim.\nInnpa a simi South Korea nih, “UN World Food Program (WFP) sin in facang 50,000 tons kan in bawmh hna lai,” tiah North Korea cu bia a tiam.\nNain, an ram 2 kar ‘kik hret lo lum hret lo’ ramkhel pehtlaihnak ruangah atutiang bawmhnak facang cu an kua kho hna lo.\nJuly thla ah North Korea cozah media KCNA nih, “khuakhen puicim kan hrial khawhnak hnga, minung le seh thazaang hmang in tilak le tidil kan cawh lai i ti pep in ti kan lak lai,” ti tiangin rammi thawng a rak thanh hna.\nNain, North Korea nih “UN bawmhnak hi a kan huatu ram pawl nih ramkhel hriamnam ah an i hman lai caah kan ram ah bawmhnak a rak petu UN rianttuan milu tthum deuh,” tiah UN cu a chimh caah bawmh an har deuh ngai lai.\nNorth Korea ram hmun cheukhat ahcun mangttam zong a tlung lengmang. Thil theimi nih, kum 1990 lio North Korea ram pumpi mangttam nih khan minung ting 10 hrawng a thah hna, tiah an chim.


Ralrin kan herh: UNHCR zung hmai ah misual nih Chin nu fir a timh | THE CHIN EXPRESS\nRalrin kan herh: UNHCR zung hmai ah misual nih Chin nu fir a timh\nMalaysia um Chinmi hna UNHCR zung kan kal tikah i ralring cio hna usih. Malaysia ah Chinmi a tlau i nihin tiang hmuh ti lomi zong an tlawm ti lo. Malaysia um Chinmi nih an theih cio nakhnga mah ca hi hrawm ve hna.\nZahan zingka 8:30am ah Chin nu cu misual pa nih UNHCR zung hmai bakah fir a timh, tiah Zotung A Secretary sin in kan theih. Chin nu hi Zotung asi.\nChin nu cu TB sii din ah UNHCR zung a kalmi asi. A min le amah hmanthlak cu kan langhter lai lo.\nUN kutka hram ah mi ngan nawnpi a simi minak pa nih ‘na UNHCR card ka piah’ tiah Malay holh in Chin nu cu a hal. A pawng ummi nu nih ‘zei dah naa sai’ tiah minak pa cu a leh.\nMinak pa nih Chin nu cu a baan le a sam in a dawh colh i a mawttaw lei ah a kalpi. Chin nu cu a lau tuk i a au. Pawngkam um taxi mawng pawl nih minak pa cu an au hnawh len nain ‘ka nupi asi’ tiin a leh hna.\nTaxi mawng pawl nih an auhnawh tuk caah minak pa zong cu a lau pah ve i Chin nu cu a zaam kho. A ttah buin UN kutka lei ah a tli. A thinphan tuknak ah a tha ther dih.\nMinak pa nih hin thil chuh zong a tim lo, Chin nu bak kha kalpi a timh.\nUN kutka lei ah Chin nu a zaam cangka in minak pa cu a zaam ve. An tlai kho lo. Taxi mong pawl zong nih zei miphun asi an hngal lo. Chin nu zong nih a hngal lo.\nMalaysia ah caan saupi a um cangmi Rohingya Muslim asi men lai, tiah an zumh. Malaysia ahhin Rohingya misual bu (gangster) an um. Tlaihhrem ding le nupi caah nu fir an hmang. Tangka in tlanhter dingah pa fir zong an hmang. Kum 2013 ah Chinpa pakhat zong an rak fir i ni tampi chung thi dengin an hrem hnu ah RM10,000 in an rak tlanhter hna. An tlanh hnu ah Chin pa cu sau lakte sizung ah a um.\nChin nu hi kum 20 in 30 kar hrawng asi. Kum 3 hrawng a simi fapa 1 a ngei.\nTB an ngeih caah an nufa in zing fatin UNHCR zung ah TB sii din dingin an kal peng caah UNHCR zung pawng i a dir tawnmi taxi mong pawl nih an hmuh peng hna i minak pa cu a va asi lo an hngalh.\nA fapa cu sii din aa lim cang caah zahan zing cu amah lawng in a kal.\nChin nu le a chungkhar hi US an kal deng cang nain TB an ngeih ruangah sii a ding liomi an si.


Rallokap Nih Aana An Lak Hnu In Tuchun Ni Tiang Ah KNU Nih MAH Te Phu An Thah Zat Fiang Tein Langhter A Si - Khuaruah Har News\nRallokap Nih Aana An Lak Hnu In Tuchun Ni Tiang Ah KNU Nih MAH Te Phu An Thah Zat Fiang Tein Langhter A Si\nMah an thah mi zatmi lengah MAH ralkap an hliamhmi hna ahei tam ning le,vanlawngin an kahzat hna tiang KNU ralbawi biaphuang tu nih mkawlram mipi theihah alanghter mi cu lunghmui taktak a si.\nThalkhat chungah Min Aung Hlaing ralkap Colonel rank hna telh in kap 200 tluk an thi tiah KNU nih an thanh,KNU tatmaha 5 hmunhma leiah March thla tantim hnu kahdohnak ah MAH ralkap 200 tluk kan kah thihnak hi si tiah a chim.\nA liamcia March thla ni 24 in May thla thla thokka kan i tukdohnak ah MAH ralkap lei in minung 194 an thi i 220 tluk hliamfak an tuar, KNU lei in minung 9 kan thi i hliamtuar 10 kan sive tiah KNU biaphuang tu Saw Kala Du nihcun a chim.\nThlakhat chungah MAH ralkap nih KNU ralkap tatmaha 5 hmunram chungah raltuknak vanlawng in voi 27 tluk an kan kah pinah hriam ngan in zun 47 tiangin an kan kah rih, kan i tukdoh zat cu,voi 407 a si i KNU biaphuang tu nihcun a chimchap.\nMah lengah MAH ralkap nih Karen ram khuate le Loram hmunchungah hriamngan an kah mi hi voi 575 an kah, mah pinah valawngin an kan tukdohnak ruangah mipi 14 an paam i 28 hliam an tuar lengah innpum inn 20 tluk le sianginn 2 hna cu an hrawhhral dih an ti.\nTulio hi KNU lei MAH ralkap riahchaw pekchanhnak lampi kan kham, phih dih caah eidin awk an neih lo ruangah MAH ralkap nihcun civil mipi sinagh tangka sing 50, motor pa 1, fang dik 20 telh in eidin, mehhang thilri tampi hranhram in an chuhnak hna kong zong an langhter.\nTuhi Karen ramah ramri ralkap BGF hna milu 500 tluk nih tukdoh ding timhtuahnak an neih caah tulio hi, I tukdoh fahnak zonga chuak zau ko lai tiah an ti chap.Nitin tiawk in kahdohnak aum caah chawleh chawhrawlnak le zalmpi hna cu kaphnih ralkap nih kham le phihkhar dih an si tiah cuka pawngkam um khuami lei nih an thanh ve. KIC\nLungthin Thabat Tuk Lio Ahcun Mah Bantuk Video Hna Hi Zoh Pah Hau\nA Daithlan Tuk Ruang Ah A Sianghakchia Le Nih An Nuva Thlithup An Tuahmi Thil An Hmuh Dih\nMexico MP Bantuk Hi Kan Chin Ram Nih Kan Herh Tak Tak Mi A Si\nBenjamin Sum Nih Sweet December Ah Mipi Tthazang Peknak Biatawi A Chim Mi Hi Rak Ngai Ve Hmanh A Ttha Kho Tuk Ee\nMiss Ruth Par Tin Dim @ Angelina Ruth Cu “Miss Teen Tourism 2021” I Zuam Ah Ai Zuam Ve La\nIndianapolis Chin Mi Le Indianapolis Nubu Hna Nih Kachin Kan Unau Sin Ah Bomhnak Tam Taktak An Pek\nMiss Universe Myanmar 2020 Sunglawi Tak Tak An Donnak+VIDEO\nMui i dawh tuk hi “Sual” phunkhat asi\nChin Mi Kan Caah Cun Sunghzatlak Tak Tak A Si: CNF/A Ralkap Peng Awi Nih Mual A Kan Liam Tak Ruangmang


Hakha Khuachung Ah COVID-19 Mizaw Thar Pahnih An I Chap – Chin 11 News\nHakha Khuachung Ah COVID-19 Mizaw Thar Pahnih An I Chap\nPulrai zawtnak nih an kan phak than ning hi cu hlan nakin a rangdeuh chin lengmang ko cang, abik in Kawlram chung ah tulio pulrai zawtnak a si mi Covid-19 cu fak ngai le rang ngai in a karh chin lengmang caah kan umnak hmun cio in ralrin thiam ngaingai zong kan hau chin lengmang ve.\nTuchun ah The Hakha Post nih thawngthanh nak an tuah mi ah Hakha khuachung ah COVID-19 mizaw thar pahnih an i chap tiah an rak langhter. Cu ruang ah hi pulrai in kan luat khawh nak hnga ding ah le ngandam mi kan si khawh nak hnga ding ah ralrin zia kan thiam a herh tuk cang.\nဟားခါးမြို့တွင် ကိုဗစ်ပိုးတွေ့ နှစ်ဦးထပ်တိုး\nဟားခါးမြို့ နတလ FQတွင် စောင့်ကြည့်ထားသူ နှစ်ဦးထံ COVID 19 Positive တွေ့ရှိပါသည်။\nHakha khuachung ah COVID-19 mizaw thar pahnih an i chap.\nHi kong he pehtlai in Chin Ramkulh Ngandamnak le Zaanglek Zung Lutlai Dr. Aung Ngwe San nih, “An sining zeihmanh kan sin ah a phaan rih lo. Zawtnak an ngei ti cu a dik mi a si ko,” tiah The Hakha Post ah a chim. Hakha khuachung ah atu minung pahnih he fonh in zawtnak ngei minung pathum an si.\nCovid-19 nih an kan phak ko zong ah lau tuk ding le thinphang tuk in um ding cu kan si ti lo. Asinain ralrin zia kan thiam le zulhphung an kan ser piak mi hi felfai tein kan zulh tu kha a biapi mi a si ko.


Hakah Ah Cycle Khawndennak In Mi Pahnih An Thi Colh I Minung Pahnih Sii-inn An Phan – THE CHINLAND POST\nHakah Ah Cycle Khawndennak In Mi Pahnih An Thi Colh I Minung Pahnih Sii-inn An Phan\nCity Hunter| 2018 March 25| Hakha, Khuathar sang, zanhnih chung ah motor cycle i khawndennak in minung pahnih a hmun ah an thi colh veve i an hawile pahnih zong fak ngai in an i khawnden caah sii-inn an phan veve tiah thawng kan theih.\nMarch 24 zan, Hakha Khuathar, Htun Tauk kunza dawr hmai i a dir liomi motor cu pa pahnih nih motor cycle in an pah sual caah minung pakhat cu a hmun ah a thi colh. A hawi pakhat cu a thluak ah thi a luh caah Mandalay sii-inn ah an lanhpi. Cu bantuk in March 25 zan thiamthiam ah Hakha Khuathar, Thantlang lampial ah motor a dirmi kha minung pahnih aa phirhmi cycle nih an va pah sual caah pakhat cu a hmun ah a thi colh ve i a dang pakhat cu Hakha sii-inn pi ah an tlikpi colh tiah kan theih.\nMarch 24 zan thil cang ah Cycle aa citmi hi Lungzarh khuami Pa Vel Ram Bik (kum 18) le pa Lian Uk Cung (kum 20) an si. March 24 zan suimilam 8:25 ah tlangval pahnih nih cun Hakha Khuathar sang Htun Tauk kunza dawr hmai i a dir liomi motor 3J/5712 Nissan UD cu an va pah. Motor a mongtu hi Myat Lin (kum 25) a si.\nMotor cycle mongtu pa Vel Ram Bik cu a lu hnulei hmun hnih ah hliamhma a tuar. Cun, a hnakhaw pahnih hmunthum in thi a chuak i sii-inn an kalpi manh hlan a hmun ah a thi.\nMotor cycle hnulei ah aa pherhmi pa Lian Uk Cung zong a tukbakhur a pem, a hnar in thi a chuak, a kenglei ah fak nawn in aa khawn chap rih caah Hakha sii-inn ah an kalpi. Hakha sii-inn nih pa Lian Uk Cung cu a thluak ah thi a lut an ti caah Mandalay sii-inn ah an lanpi tiah theih a si.\nZuu rit bu he daithlang in motor cycle a mongtu pa Vel Ram Bik cu PK ye-oh Ko Ko Maung nih palek sakhaan ah ahmuh (case) a on. Motor cycle khawndennak 10/2018 le mithah lainawnnak (ya-za-tat-gyi) pohmah 304-A/388 ning in March 24 zan, sml. 11:30 ah ahmuh an on i cu hnu ah chekhlatinak an tuah tiah Hakha palek zung in kan theih.\n“March 25 zan ah aa hliamkhuaimi hi Hakha peng Hrawngvun khuami Pu Zung Khar fapa Tial Cung Uk le Malsawm khuami Tluang Lian Thang fanu Dawt Hnem an si. Tial Cung Uk nih cycle hi a mongh i anih cu a hmun ah a thi colh. Amah hi tukum tanghra a phimi le Hakhathar ah a ummi an si. A cal a dep, a lu a kuai, a mitmu tiang kuai dawh a si. Cun, a phirhmi a hawinu zong hi fak ngai in aa khawn caah a lungfim lo bu in Hakha sii-inn ah an kalpi colh ve. Tial Cung Uk ruak cu Hakhathar No.1 sang ah a ruak an suan” tiah Hakha Khuathar khuabawipa Pu Ram Lian nih The Chinland Post ah a chim.\n“An i khawnden hi March 25 zan suimilam 9:30 hrawng ah a si. Lamkam ah a dirmi motor zong hi a palh pah ve. Platform he pe 5 aa hlatnak lam laifang deuh ah a dir. Cycle aa phirhmi hna pahnih hi rang deuh in mong hna sehlaw, an hmailei ah a rami motor an kianhnak ah atu bantuk in motor a dirmi an pah hi a si. Cycle aa citmi cu motor pawng ah an va i hlonh. An cycle tu cu motor tang ah a va lut i cycle lu cu a sawp dih” tiah khuabawipa nih a biapeh ah a chimchap.\nBiakilh: Hliamkhuainak an tonmi hmanthlak hi tih a nun tuk caah a dang cu kan hun langhter ti lo. A cung i pakhat kan tarmi khi tih a nun deuh lonak hliamkhuai a tuarmi minung, cycle le motor an si.\nPrevious US Um Pu Cung Sang Uk Nih Thangzang Khua Ah Zaukphung Lei Cawnnak A Tuahpi Hna\nNext Thantlang Myoma Market Sing 8000 Dih In Golden Development Group Nih An Sak Lai


Lai Nuhrin Covo Hmaisuang Pu Len Dun – Hakha Cherry\nA luancia kum 74 lio nihin, October 25, 1946 ahhin Vanzang Tlang paralttha minung 120 cu Hakha Vuanthawk Hay Neave zung ah thongtla ding in an rak i thawh. A ruang cu Mirang uknak ttha lo (kuli phurh, thingon, chiah peek tbk.) an doh, kan tuah kho ti lo an ti caah a si. Hi biachahnak hi Hriangkhan khua ah an rak tuah. A rak hrihhawhtu hna hi Vanzang tlang upa an rak si. Pu Len Dun hi hmaisuang a rak si.\nThantlang peng nih kuli kan phur ti lai lo an ti, a hruaitu hna ah Vanzang tlang an si ti kha Hakha vuanthok bawi nih a theih. Cucaah Vanzang tlang cu nanmah kuli phurh caan a si tiah kuli phur dingin an kawh colh hna. Nan kuli kan phur kho ti lo tiah an al hna caah, palik an thlah hna i an hruaitu tlaih an fial hna. Hruaitu lawng nih an almi a si lo, kan dihlak in kan duh lo an ti i minung 120 cu Hakha thongtla ding in an i thawh. October 24, 1946 zan ah Hakha an phan i Pu Huat Kham in ah an tlung (Chawn Kio: p, 69).\nA thaizing ah vuanthok bawipa nih certual ah a kawh hna. Mah lio ah a tel vemi Pu Hram Dai hi a nun lio ah keimah nih ka rak hal i hiti hin a chim: “ Mirang bawi pa nih, ‘Ziah kuli phurh nan duh lo’ a ti. Pu Len Dun nih minung le minung cio cio thil ai phurh piak ding kan si lo. Nan thil kan phurhnak ah kan zaw. Kan inn lo rian kan ttuan kho ti lo. Khacer an in pek hna nan zuar i minung nan kan phurh ter, hi hi vawlei cung khoika hmanh ah a um lo mi a si tiah a van chim ah khin Mirang bawipa nih, ‘Um bia ttha, bia chimmi paoh tlai hna u law thong ah thla hna uh’ a ti” tiah a rak ka chimh.\nAn hruaitu lawng thong thlak dingin an rak timh hna. Nain an dihlak in thong ah an lut. An chuahter hna, an hruaitu kha lut uh an ti hna ah an dihlak in an lut ttheu. A donghnak ah Pu Len Dun tel in minung 7 cu tlang aiawh in thong an rak thlak hna. Thla 4 an thlak hna hnu ah Pu Len Dun cu khua ah an tlunter i kuli nan phur cang lai maw tiah Vanzang tlang mipi cu an va halter hna. Kan phur lai lo vang tla ko rih uh an ti caah Pu Len Dun cu Hakha thong ahcun a va lut tthan.\nHilio caan ahhin Thlanglei Laitlang le Tedim peng ah mirang uk duhlonak kha an rak langhter ve. Cu nih cun Chinmi vialte tonpumhnak kha a chuahter i Falam ah minung 5000 an rak i pum. February 20, 1947 ah Pu Vuntu Mawng nih “Nihin thawkin Ramuk phung a dih cang!” tiah a thanh. Cu ni thawk cun kuli phurh kan duh lo ti ruangah thong a tlami Vanzang tlang upa 7 hna cu thong in an chuah hna. Hi tonpumhnak zong ahhin ralttha tein bia a rak chim ngammi cu Pu Len Dun hi a si. Cucaah Chin Miphun Ni hi Vanzang tlang kuli phurh alnak in aa thok tiah Pu Chawn Kio nih cun a ti phah (Chawn Kio: p, 72).\nPu Len Dun cu Vanzang ah Khrihfa hmasa a si. 1924 ahhin Khrih thawngttha a rak cohlan. 1930 ah Rev. Van Lo nih tipilnak a rak pek. Cacawng hmasa zong a rak si. 1925 ah taangli a rak awng. Ca a thiammi cu a biakmi a Pathian ca le nuhrin covo a buarmi hna dohnak caah a hman. Khrihfa an si ruangah Laiphung um pawl nih an rak serhsat ngai ngai hna.\nHarnak lak ah Pu Len Dun le Pu Kap Luai hi Khrih caah zumhtlak tein a dirmi an rak si. An ngeihmi hriamnam le bumbel cu Laiphung nizarh buar ruangah an rak chuh dih hna. Vuanthok bawi Vanzang a tlawn lio ah hi Khrihfa hna nih hin kan nizarh an uul duh lo tiah an rak chimh. Vuanthok bawi nih cun a nanmah nih maw nizarh cu nan ulh duh lo tiah a zu din lio mi kha an luthlung in a rak toih hna.\nLaiphung nizarh ulh duh lo ruangah Vuanthok bawi nih Hakha ah a rak kawh hna. Vuanthok bawi nih Thantlang peng ah meikhu ka hmuh. Mirang phungthluk ah meikhu umnak ah mei a um ti a si. Laiphung nizarh nan uul duh lo, hi bia hi Thantlang peng in a chuakmi bia a si tiah a ti. Pu Len Dun nih aa thawh ve i, “Vawlei cungah a hohmanh nih midang nizarh an ulhpiak bal hna lo. Mah le nizarh cio te an ulh ko,” a ti. Vuanthok Bawipa nih, “na pipu, na nupa nih zei nizarh dah an ulh,” tiah a hon hal.\nPu Len Dun nih, “England siangpahrang nih suiluchin aa chinh ni ah a peng chung bawi vialte kha a cah dih hna; Pathian baibalca kha a kau hnu ah, ka miphun hna hi cathiang chungah ai ttial bantuk hin dai te le luat tein kan uk hna lai tiah Pathian sin le minung sinah bia ai kam. Zeitindah nangmah nih siangpahrang biakamnak cu hrawk na timh,” tiah a hon ti. Vuanthok bawipa nih, “nan duh na loin maw Laiphung nizarh cu uul u kan ti lem hna. Nan duh lo ah ul loin um ko u ca,” a hun ti. Cu ri thawk cun Laiphung nizarh ulh fialnak cu Hakha peng chung ah a um ti lo (Rev. Lian Ceu: p, 49). Pu Len Dun hi kum zabu 20 Lai Nuhrin Covo Hmaisuang bak a si. A dohmi a tei.\nChirhchan:1. Pu Chawn Kio, Laiphun Ni le Pu Len Dun, Vanzang Kum 200 Tlinnak Mekazin. 2. Rev. Lian Ceu, Vanzang Khua ah Biaknak Aa Thawhkehnak, Vanzang Kum 200 tlinnak Mekazin3. Pu Hram Dai, Bia ka halmi.Laaknak- Duh Tin Kep Fb


Donald Trump cu:Pathian nih a kal cang’A poi ko Biden caah thawngtha sine cang. – Lai Lungrawn Post\nDonald Trump cu:Pathian nih a kal cang’A poi ko Biden caah thawngtha sine cang.\nNovember 22, 2020 November 22, 2020 admin World News\nTheiter nak le zaangfah nawlnak mah hi keimah cathla tu tial mi asi lo caah’Biatha lo in comment ka duh lo a tang te ah a min ka tial minih a tial mi ka van thlah chawmh mi asi nan ka theithiam lai kan nawl hna. Fawi tein Pathian nih mi a cawisaan lo bantukin fawi tein mi a thla hna lo. Aruang um zungzaal. Trump cu Pathian nih a cawisaan caah kum 2016 lio ah teinak a peek ii, US president dirhmun tiang a phaak ter, tiah ka zumh. Asinain Trump cu US tuanbia ah zawnruahnak dawtnak le zaangfahnak a ngei lo bikmi US president ai chuah diam ai. Cucu kumli chung a rianttuannak a lungput le a kalpimi policy ah fian tein a lang.\nTrump hi:President asi lai tiah laipa hrimhrim nih’A rak phuan viar cang hi.\nBreaking:US Thimnak a tuzan tiang a dirhmun.A fiang ngai cang hi President ding cu.


Mipem nu le pa sinah chim ka duhmi pakhat – welcome!\nPosted on March 29, 2016 March 31, 2016 by myborspPosted in Hmuhning le Ruahnak (Thoughts and Opinions)\nPrevious Previous post: Songs that bring back memories – No. 2\nNext Next post: New York Diary – Ni 1nak


Thawngttha! Ralkap Chung In Min Aung Hlaing Dohtu An Tam Chin Lengmang. An Chim Uar Um Tuk – Chin World News Evening\nThawngttha! Ralkap Chung In Min Aung Hlaing Dohtu An Tam Chin Lengmang. An Chim Uar Um Tuk\nFebruary 6, 2021 February 6, 2021 Salai Van Myanmar News\nMyanamr ralkap nih NLD kut chungin nawlngeihnak an tthanmi ruangah Myanamr ralkap dihlak kan kan i tel ko. Asinan ralkap pawl lak zong ah Min Aung Hlaing duhlotu zong an rak tam taktak ve. Thenkhat nih cun tutan uknak lakmi hi an duh lo tuk nain cunglei nawlpeknak bangin an cawlcangnak hi si.\nHi kongah Myanamr ralkap tthenkhat nih “General Min Aung Hlaing hruainak in nawlngeihnak an lak mi cu Myanamr ralkap dihlak kan i tel dih tinak a si lo. Kanmah nih cun thimnak ah teitu simi NLD sinah kan dir ko” tin ramchung mipi pawl sinah theihternak cathanh an chuah.\nA cunglei kong he pehtlaiin Ralkap a ttuan lio mi (AR Kar Hein” nih a chim mi cu “Ralkap University (UTC) i training kan rak tuahnak a ruang cu kan mipi pawl humhimnak dingah a si”. Biakamnak kan rak tuahmi ah “Ka ram le ka miphun ka venhimnak dingah a si” kan ti i kan traing-nak cu nawlngeihnak lak tthannak dingah a si lo.\nKan cawnmi raldoh ning cu a lolak ding men a si lo i, nawlngeihnak laknak ding ca zongah a si lo. Biakamnak ah “Zeidah nan tuah? Kan training ko, Zeicadah na tuah? Raldohnak dingah. A ho caah dah si? Kanram le mipi hna caah” tiin le au in training kan tuah.\nKan mipi pawl hna khat lei sinah dir hlah u, nawlngeihnak a la tthantu leiah dir hlah uh. Mipi hna sinah hmunkhat in dirtti u, kan ramchung ah nawlngeihnak hi laktthan asi nak hnga lo um hram ko seh” tiin amah facebook ah a tarlangh i mipi nih an uar tukmi cabia ah aa chuah.\nNLD Nih UN Sinah Bawmhnak An Hal Cang\nA poi taktak: Chinpa Malsawmdang nih Kum 7 ngakchia a tlaihhrem


Baibal Tuanbia: Ralṭha Mi Nu Pahnih - Jehovah Tehte Hna Web Site\nIsrael mi hna cu harnak an phanh tikah Jehovah sin ah bawmhnak an hal tawn. Jehovah nih anmah bawmh awk ah ralṭha mi hruaitu a pek tawn hna. Baibal nih cu hruaitu pawl cu biaceihtu tiah a ti hna i, Joshua cu hmasa bik biaceihtu a si. Amah hnu in biaceihtu cheukhat hna cu Othniel, Ehud le Shamkar an si. Sihmanhsehlaw Israel mi a rak bawm mi hna lak i nu pahnih hna cu Deborah le Jael an si.\nDeborah cu profet a si. Jehovah nih hmailei a tlung hnga mi kong a chimh tawn i amah nih Israel mi hna cu Jehovah a chimmi cu a chimh ṭhan tawn hna. Deborah cu biaceihtu zong a si ve. Tlang ram ah khan ungkung pakhat tang ah a ṭhu i, mi hna cu an bia ceihpiak awk ah amah sin ah an ra tawn.\nCu lio caan ah cun Jabin cu Kanaan siangpahrang a si. Amah cu ral tuknak rangleng 900 a rak ngei. A ralkapbu cu an ṭhawng ngai i cucaah Israel mi tampi cu Jabin a sal ah canter an rak si. Siangpahrang Jabin a ralbawi ngan bik cu Sisera a si.\nNikhat cu Deborah nih Biaceihtu Barak kha a kawhter hna i: ‘Jehovah nih: “Mi 10,000 la hna law Tabor Tlang lei ah kalpi hna. Cuka ah cun Sisera kha na sin ah ka ratpi lai. Amah le a ralkap cung ah teinak kan pek lai,” an ti,’ tiah a chimh.\nBarak nih: ‘Ka sin i na kal ve ah cun ka kal lai,’ tiah Deborah cu a ti. Cucaah Deborah cu a rak kal ve, sihmanhsehlaw Barak sin ah cun: ‘Ral teinak ruang ah nang cu min ṭhatnak na hmu lai lo, zeicahtiah Jehovah nih Sisera cu nu pakhat kut ah a pek lai,’ a ti. Cun a chim bantuk in a rak si taktak.\nBarak cu Tabor tlang in Sisera a ralkap pawl ton awk ah a vung kal. Chikkhatte ah Jehovah nih tilian a tlunter i, an ralkap tampi cu ti chung ah an pil i an thi dih. Sihmanhsehlaw Sisera cu a rangleng in a ṭum i a zam.\nTlawmpal hnu ah Sisera cu Jael a thlam a hung phan. A thlam chung ah cun luh awk ah a sawm i, cawhnuk tlawmpal a pek. Cuhnu ah a mit a ku i, thu hluahmah in aa hngilh. Cutikah Jael nih puan thlam khenhnak fung zum aa lak i hi mi ṭhalopa lu ah a khenh. A hnu i Barak a rat tik ah, mithipa Sisera cu amah kha a hmuhsak! Cucaah Deborah nih a chimmi cu a hmaan ti nan hngalh ko cang lai.\nA donghnak ah siangpahrang Jabin zong cu thah a si ve i, Israel mi hna cu caan tlawmpal chung daihnak an rak ngei ṭhan.\nBiaceihtu 2:14-22; 4:1-24 5:1-31.\nBiaceihtu hna cu ahote dah an si i, cheukhat hna i an min cu hodah an si?\nDeborah nih a hleikhunmi zei rian dah a hmuh i, mah chungah cun zeidah aa tel?\nIsrael mi kha siangpahrang Jabin le a ralbawi Sisera nih an tlerhkhawnh hna tikah Deborah nih Jehovah sinin a hmuhmi zei bia dah Barak kha a chimh i, min ṭhatnak a hmumi cu aho a si lai ti in dah a chim?\nJael nih ralṭha minu a si kha zeitindah a langhter?\nSiangpahrang Jabin a thih hnu ah zeidah a cang?\nBiaceihtu 2:14-22 rel.\nIsrael mi hna nih Jehovah thinhunnak kha an cungah anmah tein zeitindah an tlunter i mah in khan zei cawn awk dah kan i lak khawh? (Biac. 2:20; Ptb. 3:1, 2; Ezek. 18:21-23)\nBiaceihtu 4:1-24 rel.\nNihin Khrihfa nu hna nih zumhnak le ralṭhatnak kongah Deborah le Jael i zohchunhawk an nunning in zeidah an i cawn khawh? (Biac. 4:4, 8, 9, 14, 21, 22; Ptb. 31:30; 1 Kor. 16:13)\nBiaceihtu 5:1-31 rel.\nBarak le Deborah nih teinak hla an sakmi kha a ra laimi Armagedon raldohnak kong he a tlaimi thlacamnak ah zeitindah kan hman khawh? (Biac. 5:3, 31; 1 Chan. 16:8-10; Biat. 7:9, 10; 16:16; 19:19-21)


Khah Australia Chungkhat Auhnak Tuah Mi Nih Theih Ding, Caan Tam Um Ti Lo – Chin World News Evening\nDecember 1, 2019 December 1, 2019 Salai Van Theihtlei\nCann tam um ti lo caah asi khawh cungin peh tlaihnak tuah colh ve. Mipi nih kan theih dingmi cu cathlahtu keimah sinah kuat si loin Salai Bawi Hlei Hu timi Facebook ah nan kuat lai. Special Humanitarian Program .202 subclass VISA\nAustralia lei ah cakuat tial ding a si caah Special Humanitarian Program “202 subclass Visa” auhnak a tuah ko nain atu tiang Australia ram Sydney ah a file a tang rih mi pawl vialte nih keimah pumpak facebook messenger ah “NAN MIN TLING LE FILE NUMBER CUN DATE OF BIRTH” thaizing “2 December 2019” zanlei suimillam 5pm hlan ah nan rak ka kuat cio kho ahcun a tlamtling ngai lai.\nDelhi Chin ralzaam le Refugee Council of Australia Mr. Paul Power tonbiaruahnak an ngeih hnu ah atu bantuk in Australia cozah sinah results pending cases pawl vialte hna caah rianrang deuh in process an kal ter khawh nak ding caah le Australia cozah hrimhrim nih cases tam deuh an cohlan khawh nak ding caah documentary video tawi cases survey, le pending cases pawl vialte cu tuzarh chungah rianrang in Australia cozah sinah pek dingah hnatlak nak an ngeih hi a si. Na hawi le pakhat le pakhat zong rak i theihter cio ko uh. A herh Mi- Min-File-DOB. Credit: Salai Bawi Hlei Hu\nRelchih: Myanmar Idol hi kum 2016 thawk khan rak thawk si i, a hlawh zong a tling ngaingai. Atu ahcun Eain Mat Sone Yar le Melody Wolrd zuamnak hmanh in a minthang deuh cang. Myanmar Idol hi Shwe Thanlwin Company kal hmangin tuah mi siin, Shwe Thanlwin Company ngeitu hi Daw Nan Mouk Laung Saing asi. Kum 4 chung an tuah cang i, Season 1-4 tiang a um cang. Season 1 ah pakhatnak cu Saw Lah Htaw Wah si i, Season 2 ah Thar Nge asi. Cun, Season 3 cu Phyo Myat Aung si.\nSeason 4 zuamnak ah Director hi Aung Ko Latt si i, Tin Zar Maw hi season 2-3 ah Judge a ttuan cang mi si. Cun, Phyu Phyu Kyaw Thein tu hi tukum lawngin judge a ttuan mi si. Hi kongah Phyu Phyu Kyaw Thein nih a chim mi cu, “Myanmar Idol zuamnak hi ralrin taktak in kan ttuan lai, minthannak le phaisa hmuhnak, nak in hlasak thiam serchuah tu hi kan timh deuh mi asi,”tiah a chim.Myanmar Idol Winner: Myanmar Idol winner simi paoh cu CITY FYM he hmunkhat rianttuan tti dingin hnatlaknak ‘contarct’ an ngei lai i, CITY FYM nih kumnga chung a sponsor hna lai. Amah belte voidang bantuk in mah duh paoh i an um tawn mi kha si ti loin, zeitik hmanh ah anmah nawl in khual an tlawng kho ti lai lo.\nCun, hlasak le show ti bantuk zongah anmah nawl in an tuah kho ti lai lo. Tahchunnak ah kanmah Chinmi chungin pakhat khat hi winner si hna sehlaw. CITY FYM he hnatlaknak ‘contarct’ an ngaih hnu cun US, Australia, Malaysia le ka dang dang um mi nih an sawm hna zongah CITY FYM nih kalnak nawl an pek hna lo cun an kal kho lai lo.CITY FYM sinah theihternak an tuah lai i, tlawnnak nawl an pek hna hnu lawngah an kal kho lai. Cun, Hlasak le show ti bantuk i, a hmuh mi phaisa zong CITY FYM he an i tthen lai. Mah ti kumnga chung an kal tti hnu ah CITY FYM nih album pakhat an chuahpiak ve hna lai.


TUZING KALAYMYO AH BOMB A PUAK, A HRAWHMI A UM LEN – The Chinlung Post\nTUZING KALAYMYO AH BOMB A PUAK, A HRAWHMI A UM LEN\nJuly 17, 2021 admin Local News 0\nKalaymyo ah bomb a puak. Tuzing suimilam 12am ah Kalaymyo Sanmyo sang, KBZ Bank pawng Kanthurah lakphak dawr hma lampi ah bomb a puak. Bomb a puah ruangah pawngkam inn pahnih cu an thlalang-awng a khuai dih tiah theih a si. Bomb a puahnak hmun hi electric tung pawngah hrawngah a si tiah an chim.\nHi bomb puahnak ruangah a nunnak a liammi cu an um lo nain inn thlalangawng a kuai hna. Inn chungah a ummi pawl hliam an tuar le tuarlo tutiang theih a si rih lo. Kalaymyo ah hin atu le tu ti awk in bomb puah thawng theih pah lengmang asi. Asinain chiatnak ngaingai cu a chuak rih lo tiah an langhter. Bomb a puah hlan deuh ah hin Helicopter a zuang tiah khuami nih an chim.\nThawngpang dang: Kalay PDF nih ralhrang kawlralkap minung pariat an kahthah tthan hna. Kalay PDF le ralhrang kawlralkap hna cu nihnih chung an i kap. A ni hnihnak an i kahnak ah ralhrang kawlralkap minung pariat an thah tthan hna. Hi konghe pehtlaiin Kalay PDF lei nih thanhnak an tuah mi cu Kalaymyo thlanglei Ashae Sae pawngah umhmun a khuarmi ralhrang kawlralkap le PDF cu July 16 zing suimilam panga ah kahnak achuak.\nKahdohnak ah Kalay PDF nih ralhrang kawlralkap minung pariat kan thah hna i, ralhrang kawlralkap lei nih hriamnam ngan an hman caah Kalay PDF lei in hliamhma a tuarmi hi minung paruk hrawng kan um. Asinain an hliamhma hi afaktuk lo. Ralhrang kawlralkap hna nih Kalaymyo thlanglei lak an timhmi hi Kalay PDF nih kan kham peng hna lai caah Kalay le Kankaw karlak motor akalmi hna ralring tein um uh tiah ralrinnak an tuah chih hna.\nRalhrang kawlralkap le Kalay PDF a nikhatnak an i kah ah ralhrang kawlralkap lei in minung 17 an nunnak arak liam. Kalay PDF lei in minung pahnih an nunnak aliam ve. Cun mipi sawhsawh minung pahnih an nunnak aliam tiah thanhnak an rak tuah. Ani hnihnak nizan i kadohnak ah ralhrang lei pariat an thi tthan i, nihnih chung i kahdohnak ah ralhrang 25 an nunnak a liam. kahdohnak ruangah Ashae Sae le Dow Nwe cun Tinta, Kyauk Pho khuami minung thongthum hrawnghrang hna cu khua ah um ngam tiloin a himnak hmun ah an zaam hna tiah an langhter.\nKALAY PDF NIH RALHRANG KAWLRALKAP MINUNG 25 AN KAHTHAH HNA\nZUALKO. DR KAM CIN DAL NIH MUAL AA KAN LIAM TAAK


Joe Biden le India Priminister Modi Bia Ruahnak i An Biathli.. Amak ko.. – Onlinenungak\nJoe Biden le India Priminister Modi Bia Ruahnak i An Biathli.. Amak ko..\nU.S President thar Joe Biden le India Prime Minister Modi hi Zeikong kodah an i ruahmanh hnga?\nJoe Biden nih cu Phon in a chawnh i, U.S le India Ram Hnih thanchoak ding caah le i pehtleihnak tha le neihniam tein riantuan ti dingin a vum sawm cia tiah The Time of India nih cun a chim.\nPresident Tuan ding Biden, lawmhpinak bia chimtu Prime minister Modi na cung ah ka lawm tiah lawmhnak bia a thar in a chim hnu ah Biden nih “Global challenges, Covid-19 runvennak, Hmaile Ngandamnak ca, Cliate change le valei cung chawleh chawhrawlnak karhter chin dingah le Ram chung Ram leng Democracy thawnter ding lawng si lo in Indo-Pacific region hi hlawhtlingchin in le Rum chinchin in zohkheh hmalak dingin a sawm.\nsinain, Biden nih cun, counter-terorist ca i lungkhat tein tuantinak kong pakhat hmanh a chim bak lo i, Donal Trump’h riantuannak i biapi ngaii a chiah ve me Indo-Pacific runvennak le than ter chin nak kong lawng a chim.\nModi hi Ram hruaitu hna lak ah Biden nih teinak a co lai tiah a zum biktu pakhatah ruahmi a si. tutiang vote rel asi hmanh ah President thutdan cung ah Juanuary 2021 cun Boden athu hrim li tiah a zumtu a si fawn tiah the time of India nih cun a chim.\n2014 PM Modi washington arak tlawn lio ah Biden he a voikhatnak chuncaw eitinak le biaruahnak cabuai pakhat ah Secretary of State John Kerry he tiah an rak ngei ti hna.\nCu lio Biden nih a rak chimmi cu, india’s economy, modenized defence sector inclusive growth for both of peoples caah le sipuaisi reform nak ding cah kumfatin $100 billions dengmang karhter lengmang ding hi ruahchannak nganpi he kawltung lei ah tlik in i zuam kan hau tiah a rak ti tiah The time of india nih cun a langhter.\nJoe Biden Impeachment tuah ding in biatung dirh a timtu House Rep. Marjorie Taylor Greene (R-Ga.), cu\nJoe Biden President a si lai tiah Honduras in minung a thongthong(Caravan ) in an hung pok (+Video)


China nih Hypersonic Missile Nuclear Weapons ken khawh mi angeih lio ah Biden nih cun Vaccine lak ter ding tiah buaipi tawk lek arak si, – Kawltu Team\nPentagon nih August 24 ah khan US ralkap hna cu Active Service cang ah cun, Covid-19 Vaccines lak cang hrimhrim ding an ti, ngei ngei tur, Biden administration nih hin vaccines lak hi an buaipi khi asi, nain Americans chung ah khin ‘My Freedom, My Life, My Rights, Article cu mi kha mi cu tiah an buai lio khi asi ko, ram zalong an si bantuk in acoyah nawlchuah zong zei an rel piak lo, aruang cu an President Biden nih azir tilo caah asi.\nSen Jim Inhofe Oklahoma Republican & ranking member of the Senate Armed Services Committee nih Biden administration a sik hrep ko khah! Defense Secretary Lloyd Austin sin ah vaccines lak hrimhrim ding timi bia cu withdraw cang ding in ati, Kan ral asi mi hna nih US thanchonak lonh timh in hriamnam lei ah thatha ngei ding ah hma an lak cuahmah lio ah, China Hypersonic Nuclear Weapons Missile kha achimnak chan asi.\nUS in nih politics khelh nak ah hmang pah in mah Covid-19 Vaccines lak hrimhrim ding nawl achuah mi nih hin zeibantuk ram ropi ah akan phanpi lai lo, Ram dang hna hi ahnu ah kan dawi ding asi lo, ram dang hna nih US tu hnu ah akan dawi ding asi, vaccines ruang ah hin kan ralkap hna an ropi lai lo, mah nak in buaipi ding atamtuk lio ah, Defense Secretary Lloyd Austin nih hin President Biden nawl pek cu zeihmanh um zia angei lo.\nChina athang cuahmah lio ah Republicans hna nih US ralkap hna thin lung ka dang ah hawiter an timh tiah ati zeihmanh san tlainak angei lo, US nih 103,000 service members a ngei – 48,600 Army soldiers 7,000 Navy sailors 15,500 Air Force airmen & Space Force Guardians & 26,800 Marines, mah chung ah hin 103,000 hi active duty service members hna nih hin vaccine vawikhat ceu an lak cang.\nBiden nih vawlei huap hriamnam, economy le thil dang ah an thancho bak lio ah, vaccines longte arak buaipi mi nih hin ram thancho lonak bik dirhmun ah adirter mi asi, Air Force nih Nov 2 tiang Vaccines lak khawh nak can atuah, Navy & Marines hna nih Nov 23, The Army nih December 15 deadline tuah piak asi, Chairman of the Joint Chiefs of Staff Mark Milley nih Biden a support nak cu, US ralkap hna nih vaccines dang dang zong lak ding ah hin thil harsa asi lo tiin vaccine lak dih ding in ati ve fawn tiah thei asi.\n← Doctor hna nih Queen Elizabeth-II cu Zu din ti lo ding in an nawl, Nort Korea nih Japan lei ah submarine launched ballistic missile akah hawi cang,\nPalestinian minung 22 tlaih asi, 16 hliamhma ngei, India le US Joint exercise ngei, Ram chung in ram leng ah chuak khawh ti lo, an kirter dih hna Yanon, →


R.I.P.: Pi Zung Iang (Za Mang Nu) Nih Hakha Ah Mual A Kan Liam Taak – Chin World News Evening\nAugust 7, 2020 Salai Van Chin News\nRIP my grand Mom (88 years old. Ka Pi (Ka Pa anu) Pi Zung Iang @ Za Mang Nu\nA khua: Leitak\nKum 88 nih nihin suimilam 10, Hakha khua ah hi leicung nunnak in akan liam tak.\nPaw Paw (Ka Pu) Bawipa tu nih in hnem hram ko seh mu. Ka Pa, Mommy (Ka ni Miriam nu), ka ni Naung, ka ni Khine, Ka Pa Hu, Ka Pa Sang, ka ni Thin & Ka Pa Te Kham Pi nan ngaihchiatnak hi nan fa le na tu le nih kan in hrawm pi hna.\nFa pa 8, tu 15 le tuchin 7 i kan dawtmi kan pi asi. Kan hngakchiat lio ten May May Gyi tiah kan auh. Zo holh (Leitak holh) lawng in chawnh aduh mi asi. Amah he aum tti deuh mi ka unau rual pawl cu zo holh an thiam dih.\nNu rian pa rian thleidan lo in zei rian poh hi zaanghlei cawi in ttuan ding le thathut lo ding hi akan chimhhrin zungzal. May Gyi nih akan liam tak te lai ti hi theih cia asi ko nan caan aphak tak ah cun inntuar ahar hringhran.\nAtuchin ka fanu te a hmuh manh lo mi hrim hi ka sia aherh ngai. Thluachuah akan hal piak zungzal i thla akan cam piak zungzal tu kan dawtmi kan pi Bawipa ttangnem tang ah idin chung cang ko mu.\nNa Aa Tung\nSalai Andrew Bawi Sang Lian